title: Kansallisbolševismi

text: Aate on hyvin traditionalistinen Julius Evolan hengessä. Muiksi merkittäviksi teoreetikoiksi kansallisbolševikit nimeävät mm. Mao Zedongin, Otto Strasserin ja Josif Stalinin.


title: Kansallisbolševismi

text: Kansallisbolševismin juurista on monia väitteitä, mutta kaukaisimmat juuret ovat ensimmäisen maailmansodan Saksassa, jossa nationalistiset kirjailijat kuten Ernst Niekisch, myöhempi SPD:n ministeri lyhytaikaisessa Baijerin neuvostotasavallassa, ja Ernst Jünger olivat valmiit hyväksymään kommunismin leviämisen niin kauan kuin se tapahtui nationalismin rajoissa ja hylkäsivät kommunismin kansainvälisen tehtävän.


title: Kansallisbolševismi

text: Myös Saksan kommunistisessa puolueessa oli suuntaus Hampurissa, johtohahmoinaan Heinrich Laufenberg ja Friedrich Wolfheim, joka vuonna 1919 tavoitteli työläisten järjestöjen ja porvarien yhteistyötä Ruhria miehittävän Ranskan armeijan ajamiseksi pois. He vierailivat Karl Radekin luona Moabitin vankilassa 1920. Monien muiden sosialistien tavoin venäläinen bolševikki Radek ei hyväksynyt Leninin kannattamia Brest-Litovskin ja Versaillesin rauhansopimuksia. Tämä suuntaus levisi KPD(O)-puolueeseen (Saksan kommunistipuolue (oppositio)), joka tosin kannatti työläisten luopumista aseista.


title: Kansallisbolševismi

text: Saksan kommunistisen työväenpuolueen (KAPD) elokuun puoluekokouksessa ensimmäisenä keskusteluna oli "Kansakunta ja luokka". Arthur Goldstein esitti ensimmäisenä kuinka Berliinin jaosto oli aiemmin puolustanut Laufenbergia ja Wolfheimia, ja kiitti heitä Versaillesin sopimuksen torjumisesta. Hän kuitenkin hylkäsi käsitteen "vallankumouksellisten sota" proletariaatin ja porvareiden yhdistymisestä ympärysvaltojen porvareita vastaan. Hänestä sellainen sota tulisi käydä kansallisen voiton sijasta ympärysvaltojen porvareiden kukistamiseksi ja kommunismin levittämiseksi ympärysvaltoihin. Goldsteinin mielestä Saksan porvarit eivät sellaiseen sotaan liittyisi. Hän myös kuvasi, miten spartakistiliiton politiikka kehottaa sotilaita pois rintamalta oli kansallisbolševikkien mielestä "puukonisku selkään". Toisaalta Goldstein pehmensi kritiikkiään sanomalla, että julistuksessa "kommunismi spartakismia vastaan" myönnetään avoimesti, että Hampurissa kansakunta nostetaan politiikan lähtökohdaksi, että siksi kansakunnan käsite on tärkein, sen tulisi olla saksalaisen ja kansainvälisen proletariaatin politiikan väline.


title: Kansallisbolševismi

text: Laufenberg vastasi:


title: Kansallisbolševismi

text: Kielin edustajan mukaan Laufenberg katsoi, että luokattomassakin yhteiskunnassa saksalaisen proletariaatin etu olisi pitää Saksa Euroopan teollisena sydämenä ja että meidän pitäisi edustaa saksalaista proletariaattia juutalaista proletariaattia vastaan.


title: Kansallisbolševismi

text: KAPD päätti, ettei se voi yhtyä Laufenbergin ja Wolffheimin nationalistisiin näkemyksiin ja että nämä asettuvat kansainvälisen sosialismin ulkopuolelle, jos pitäytyvät kannoissaan.


title: Kansallisbolševismi

text: Tammikuussa 1923 Ranskan armeija miehitti Ruhrin ja Wilhelm Cuno organisoi taloudellista tukea sikäläisille työläisten järjestöille, mutta pitäytyi silti passiivisessa vastarinnassa. Bolševikkihallinto järjesti mielenosoituksia ja Pravda hoputti Saksaa solmimaan läheisen taloudellisen ja poliittisen liiton Neuvostoliiton kanssa. Radek pyrki saattamaan eräitä vankilassa tapaamiaan oikeistonationalisteja yhteen bolševikkien kansa kansallisbolševismin nimissä. Hän arvioi kansallisbolševismin olevan keino murtaa Neuvostoliiton eristys.


title: Kansallisbolševismi

text: Ulrich von Brockdorff-Rantzau, Saksan Venäjän-lähettiläs pyrki kuolemaansa (1928) asti solmimaan läheiset suhteen maiden välille. Myös Paul Eltzbacher ja Karl Haushofer kehittivät teorioita liitosta Saksan ja Neuvostoliiton nationalististen voimien välillä, joskaan he eivät käyttäneet termiä kansallisbolševismi.


title: Kansallisbolševismi

text: Venäjän sisällissodassa moni keskeisistä valkoisista siirtyi bolševikkien riveihin, koska he arvelivat, että vain siten voidaan Venäjän suuruus palauttaa. Heihin kuulunut professori Nikolai Ustrjalov, alun perin antikommunisti, arveli, että bolševismia voitaisiin muokata palvelemaan nationalistisia tavoitteita. Hänen seuraajansa "smenovehovtsit" pitivät itseään kansallisbolševisteina. He lainasivat termin Niekischiltä.


title: Kansallisbolševismi

text: Samanlaisia aatteita omaksuivat myös muut liikkeet. Kansallisbolševikit pitivät voittonaan Josif Stalinin ajatusta "sosialismista yhdessä maassa".


title: Kansallisbolševismi

text: Esimerkiksi Aleksandr Solženitsynia on väitetty kansallisbolševismin suuntaiseksi ajattelijaksi, mutta kansallisbolševistien mukaan nimitys on katteeton, koska Solženitsyn on läpikotaisin antimarxilainen ja antistalinistinen ja hän halusi elvyttää venäläisen kulttuurin ortodoksikirkkoineen sekä halusi Venäjän vetäytyvän alueelleen ja eristäytyvän kansainvälisesti. Kansallisbolševikit eivät olleet uskonnollisia (joskaan eivät täysin uskontovihamielisiäkään), ja heistä Venäjän kansainvälinen toiminta oli tärkeää Venäjän vallalle ja arvostukselle. Solženitsynin ja Venäjän kansallisbolševistisen puolueen johtohahmon Eduard Limonovin välillä vallitsi avoin vihamielisyys. Solženitsynin mukaan Limonov on "pieni hyönteinen, joka kirjoittaa pornoa", kun taas Limonovin mielestä Solženitsyn on kotimaansa petturi, joka edisti Neuvostoliiton romahtamista.


title: Kansallisbolševismi

text: Keskeisiä kansallisbolševismin teoreetikkoja ja toteuttajia ovat Aleksandr Dugin ja Eduard Limonov, joka johtaa rekisteröimätöntä Venäjän kansallisbolševistista puoluetta. Limonovin kanssa riitautuneet puolestaan perustivat oman NBP bez Limonova (NBP ilman Limonovia) -puolueensa, joka on avoimesti rasistinen ja äärioikeistolainen. Myös Dugin riitautui Limonovin kanssa ja hänestä tuli myöhemmin Vladimir Putinin kannattaja sekä Putinin sisäpiirin jäsen.


title: Kansallisbolševismi

text: Kansallisbolševistit osallistuivat mielenosoituksiin G8:aa vastaan Pietarissa. Myös Yhdysvalloissa on ryhmä, joka pyrkii luomaan Amerikan kansallisbolševistisen puolueen.


title: Kansallisbolševismi

text: Kielletyllä Venäjän kansallisbolševistisella puolueella on noin 15 000 jäsentä, ja se on ollut melko näkyvä. Pieniä kansallisbolševistisia puolueita on Latviassa, Moldovassa, Ruotsissa ja Ukrainassa. Vieläkin pienempää kansallisbolševistisia liikehdintää on Yhdysvalloissa, Kanadassa, Israelissa ja eräissä Euroopan maissa. Entisen Neuvostoliiton alueella toimivat Kansallisbolševistiset puolueet ovat kaikki osa Venäjän puoluetta


title: Sydän kierroksella

text: Sydän kierroksella on vuorovaikutteinen musikaalikomedia rakkaudesta. Katsojat voivat vaikuttaa päähenkilöiden, 61-vuotiaan kabareelaulaja Juulian ja 30-vuotiaan rocktähti Roopen suhteeseen lähettämällä tekstiviestejä ohjelmaan.


title: Sydän kierroksella

text: Tekstiviesteistä tunnistetaan avainsanoja, joiden perusteella valitaan ajatusäänet päähenkilöille. Jokainen ajatus joko viilentää tai kuumentaa heidän tunteitaan. Viestivaikutusten lisääntyessä tarina kulkee kohden yhteistä rakkaussuhdetta tai toisen yksipuoliseen rakkauteen ja päättyykin eri tavoin. Kohtaukset näiden ratkaisukohtien välillä järjestetään reaaliajassa puolisatunnaisella logiikalla henkilöiden tunnetilan huomioiden.


title: Sydän kierroksella

text: Yhteensä 12 tarinaversiota esitettiin neljänä iltana Yle TV1 –kanavalla Joulukuussa 2006 – tammikuussa 2007.


title: Nigel Barker

text: Nigel Barker (s. 27. elokuuta 1972, Lontoo, Englanti) on brittiläinen valokuvaaja ja entinen malli. Barker on toiminut myös tuomarina "Huippumalli haussa" -tositelevisiosarjassa sen toisesta tuotantokaudesta alkaen.


title: Nigel Barker

text: Barker aloitti uransa Ford-mallitoimiston mallina.


title: Transportes Mercosul

text: TAM Mercosur (myös Transportes Aéreos del Mercosur S.A.), joka tunnettiin aiemmin nimellä LAP (Líneas Aéreas Paraguayas) (IATA: PZ, ICAO: LAP ja kutsukoodi: Paraguaya) on paraguaylainen lentoyhtiö.


title: Transportes Mercosul

text: Lentoyhtiö perustettiin 1962 ja se aloitti toimintansa 1963 nimellä Líneas Aéreas Paraguayas. Se otti käyttöönsä nykyisen nimensä kun brasilialainen TAM osti enemmistön yhtiöstä syyskuussa 1996. Syyskuussa 1998 Paraguayn valtio ilmoitti myyvänsä omistamansa osuuden yhtiöstä mutta kiinnostuneita osapuolia ei ilmaantunut.


title: Transportes Mercosul

text: Vuonna 1994 TAM:n omistaja Rolim Amaro perusti pienen ARPA-nimisen lentoyhtiön Paraguayhin. Syyskuussa 1996 Amaro osti 80 % Paraguayn valtion omistaman Lapsa Air Paraguayn osakkeista. Se yhdistyi ARPA:n kanssa, ja Sen nimeksi muutettiin Transportes Aéreos del Mercosur. TAM Linhas Aéreas omistaa yrityksestä 80 % ja Paraguayn hallitus 20 %.


title: Air Comet

text: Air Comet (IATA: A7, ICAO: MPD, kutsukoodi: Red Comet) oli espanjalainen lentoyhtiö, joka oli perustettu joulukuussa 1996. Liikennöinnin se aloitti maaliskuussa 1997. Pääpaikkanaan lentoyhtiö piti Madrid-Barajasin lentoasemaa. Vuoteen 2007 asti yhtiö tunnettiin nimellä "Air Plus Comet". Yhtiön omistaa kokonaisuudessaan espanjalainen matkailualan yritys Grupo Marsans.


title: Air Comet

text: Yhtiö lopetti toimintansa ja hakeutui konkurssiin 22. joulukuuta 2009. Yhtiöllä oli viimeksi käytössään neljä Airbus A330-200 -konetta ja tilattuna useita kymmeniä Airbusin eri mallisia koneita, mukaan luettuna neljä A380-800 konetta.


title: Äänteellisesti motivoidut sanat

text:
Äänteellisesti motivoidut sanat (ekspressiivisanat) on yhteisnimitys sellaisille sanoille, joiden merkitys ja äänneasu ovat jollain tavoin yhteydessä toisiinsa. Äänteellisesti motivoitujen sanojen pääryhmät ovat
Sekä onomatopoeettisten että deskriptiivisten sanojen muodostus perustuu kunkin kielen äännejärjestelmään. Esimerkiksi suomessa koiran ääntelyä kutsutaan "haukkumiseksi", mutta englanniksi vastaava sana on "bark". Kumpikaan sanoista ei täysin pysty jäljittelemään koiran todellista ääntä, mutta siitä huolimatta molemmat koetaan sen ääntä jäljitteleväksi. Vastaavasti suomen kielessä erilaisia ääniä jäljitellään klusiilin ja lateraalin yhdistelmällä, joiden välissä on vokaali ("kilisee, kolisee, pärisee, pörisee"). Esimerkiksi englannin kielessä vastaavia ääniä jäljitellään toisenlaisilla äänteellisillä konventioilla.


title: Äänteellisesti motivoidut sanat

text: Deskriptiivisiksi koettujen sanojen äänneasu vaihtelee hyvin paljon eri kielissä. Deskriptiivisanat eivät jäljittele ääntä, mutta niissä on jokin kuvailevaksi koettu ja affektia välittävä äänteellinen konventio, ikään kuin kieltenpuhujien sopimus. Niinpä suomen kielessä keskeinen deskriptiivisanojen piirre on "ö"-vokaalin runsas esiintyminen (töllöttää, pörröttää). Etymologian kannalta äänteellinen motivaatio kelpaa sanan taustan selitykseksi vain silloin kun sana syntyy ikään kuin tyhjästä, niin että sillä ei ole etymologiaa.


title: Äänteellisesti motivoidut sanat

text: Monet tutkijat jakavat sanat motivaation kannalta neljään ryhmään: äänteellisesti motivoituihin, morfologisesti motivoituihin, semanttisesti motivoituihin ja motivoimattomiin eli läpikuultamattomiin sanoihin.


title: Dialektinen koulukunta

text: Dialektinen koulukunta () oli antiikin kreikkalainen sokraattinen filosofinen koulukunta, joka erkaantui megaralaisesta koulukunnasta. Sen perusti megaralaisen Eubulideen oppilas Kleinomakhos Thurioilainen. Koulun tunnetuimmat edustajat ovat Diodoros Kronos ja Filon Megaralainen.


title: Dialektinen koulukunta

text: Koulukunta toimi 300–200 -luvuilla eaa. Se kehitti erityisesti logiikkaa, kielen teoriaa ja liikkeen teoriaa. Koulukunnan filosofit olivat kiinnostuneita ennen kaikkea loogisista paradokseista ja propositiologiikasta. Koulukunta on vaikuttanut epikurolaiseen, peripateettiseen ja skeptiseen koulukuntaan.


title: Dialektinen koulukunta

text: Koulukunnan merkittävimpiä filosofeja olivat:


title: Kleinomakhos

text: Kleinomakhos Thurioilainen () oli antiikin kreikkalainen alun perin megaralaiseen koulukuntaan kuulunut filosofi, joka perusti dialektisen koulukunnan. Hän oli kotoisin Thurioista. Diogenes Laertioksen mukaan hän oli ensimmäinen, joka kirjoitti tutkielmia dialektiikan perusteista, kuten aksioomista ja kategorioista. Suidaksen mukaan Bryson oli Kleinomakhoksen oppilas, ja muun muassa Pyrrhon puolestaan Brysonin oppilas.


title: Xbox Live Vision

text: Xbox Live Vision on Microsoftin Xbox 360:lle syksyllä 2006 julkistettu kamera-lisälaite. Xbox Live Vision mahdollistaa pelaajan kuvan välittämisen Xbox Live -peleissä. Kameralla voi esimerkiksi ottaa itsestään kuvan, ja korvata sillä pelihahmonsa naaman esimerkiksi "Halo 3":ssa. Ensimmäinen Xbox Live Visionia tukeva peli oli arcade-peli "Uno".


title: Käytettävyyden arviointi etämenetelmin

text: Käytettävyyden arviointia etämenetelmien avulla suoritettaessa tapahtuma siirretään perinteisen käytettävyyslaboratorion ulkopuolelle erilaisten ohjelmien avulla. Tarkoituksena on arvioida esimerkiksi www-sivuston tai tietokoneohjelman toimintaa käyttäjäryhmän näkökulmasta.


title: Käytettävyyden arviointi etämenetelmin

text: Aikaisemmin käytettävyyttä arvioitiin haastatteluiden avulla. Haastatteluissa on muutamia huonoja puolia, kuten ajan kulutus, mielipiteisiin vaikuttamisen mahdollisuus ja ne vaativat huomattavasti työtä. [Lister, 2001].


title: Käytettävyyden arviointi etämenetelmin

text: Nykyinen metodi tutkimuksen tekemiseen on suorittaa käytettävyystutkimuksia käytettävyyslaboratoriossa . Kuten haastattelututkimuksessakin, koehenkilöiden on tultava paikalle ja testien suorittajilta vaaditaan huomattavaa määrää työtä testien suorittamiseen ja niiden analysoimiseen. [Thompson "et al.", 2004].


title: Käytettävyyden arviointi etämenetelmin

text: Etätestaus on menetelmänä hyvin samankaltainen kuin perinteinen käytettävyystestauskin. Koehenkilö istuu omalla koneellaan ja suorittaa valvojan antamia, ennalta laadittuja tehtäviä. Koehenkilön kuva, selaimen kuva ja kommunikaatioyhteys ovat pakollisia ominaisuuksia. Kuten perinteisissäkin käytettävyystestausmenetelmissä, myös koehenkilön äänen olisi hyvä välittyä testin valvojalle, jotta tämä kuulee koehenkilön ääneen ajattelun. Testitilanteesta saa myös kerättyä enemmän tietoa jos käytössä on jokin ohjelma, joka lähettää koehenkilön ohjelmassa tekemistä toiminnoista dataa suoraan valvojalle.


title: Käytettävyyden arviointi etämenetelmin

text: Testien tekemisen helpottamiseksi on suunniteltu erilaisia ohjelmia, jotka pystyvät analysoimaan käyttäjien tekemiä asioita testitilanteen aikana. Tullis "et al." [2005] mainitsevatkin, että etätyökalujen avulla tehtyjen käytettävyystutkimusten tulokset osoittavat joissakin tapauksissa käyttäjien löytävän enemmän käytettävyysongelmia tällä tavoin ja vastaavan kuitenkin laadultaan nykyisiä metodeja. Tämä saattaa selittyä sillä, että etätestaus mahdollistaa sekä useiden erilaisten käyttäjäryhmien että suurempien käyttäjämäärien testaamisen [Tullis "et al.", 2002]. Tällaisten työkalujen ansiosta testaus ei ole enää sidottu aikaan eikä paikkaan, vaan käyttäjät pystyvät tekemään testinsä omalta koneeltaan.


title: Käytettävyyden arviointi etämenetelmin

text: Lister [2001] kuvaa tapaa testien tekemiseen, jossa käyttäjä istuu omalla koneellaan varusteinaan web-kamera ja testin tekemiseen muunnettu selainohjelma. Selainohjelma nauhoittaa käyttäjän selaimen välityksellä tekemät toimet kuten osoittimen liikuttamisen sekä linkkien, painikkeiden ja valikoiden käytön. Myös käyttäjän ääni ja kuva välittyy web-kameran avulla, joten on mahdollista nauhoittaa myös käyttäjän reaktiot hämmentävissä tilanteissa.


title: Käytettävyyden arviointi etämenetelmin

text: Thompson "et al." [2004] ovat testanneet erilaisia tarjolla olevia www-ohjelmistoja, jotka tarjosivat mahdollisuuksia sivustojen etätestaamiseen. Ominaisuuksiltaan ohjelmat tarjoavat mahdollisuudet jaetun näytön käyttöön, testitilanteen ja siinä tapahtuvien tilanteiden nauhoittaminen, jaettuun tilaan kommunikoinnille (esimerkiksi whiteboard) ja selaimen etähallintaan.


title: Käytettävyyden arviointi etämenetelmin

text: Tällaiset etätestausmenetelmät tuovat mukanaan sekä huonoja että hyviä ominaisuuksia. Hyviä ominaisuuksia ovat käyttömahdollisuudet paikasta ja ajasta riippumatta, järjestelyiden minimaalisuus sekä kerättävän tiedon automaattinen siirtäminen normaalien tiedonsiirtoprotokollien avulla. Videotallenne on myös helppo jakaa sellaisenaan eteenpäin asiakkaille.


title: Käytettävyyden arviointi etämenetelmin

text: Huonoina puolina tällaisissa testitilanteissa voi olla testien kontrolloimattomuus. Esimerkiksi laitteiden ja ohjelmien asennus voivat aiheuttaa ongelmia tavallisille ihmisille. Testejä ei myöskään pystytä valvomaan niin tehokkaasti kuin laboratorio-olosuhteissa, esimerkiksi käyttäjän opastaminen mahdollisissa ongelmatilanteissa tai ääneen ajattelusta muistuttaminen ovat huomattavasti vaikeampia. Lister [2001] kuitenkin esittää tämän asian hyötynä siten, että testihenkilöiden mielipiteisiin on vaikea vaikuttaa.


title: Käytettävyyden arviointi etämenetelmin

text: Useat etätestaamiseen soveltuvat ohjelmat kuitenkin ovat todella kalliita, koska kaikille käyttäjille tarvitsisi hankkia lisenssi. Thompson "et al." [2004] havaitsivat tekemissään testeissä muun muassa seuraavanlaisia ongelmia: hiiren napin painallukset eivät tallentuneet ennen kuin www-sivu oli kokonaan latautunut, kaikki ohjelmistot eivät suostuneet toimimaan palomuurien kanssa, jotkut ohjelmista eivät tukeneet useampaa kuin kahta yhtaikaista käyttäjää ja muutamilla ohjelmistoilla oli ongelmia eri käyttöjärjestelmissä toimimisen kanssa.Thompson "et al." [2004]


title: Käytettävyyden arviointi etämenetelmin

text: WebEx


title: Käytettävyyden arviointi etämenetelmin

text: WebQuilt


title: Käytettävyyden arviointi etämenetelmin

text: Vividence


title: Käytettävyyden arviointi etämenetelmin

text: Snag-It


title: Antoine Kombouaré

text: Antoine Kombouaré (s. 16. marraskuuta 1963) on ranskalainen jalkapallovalmentaja ja entinen puolustaja. Tammikuusta 2019 lähtien hän on toiminut Dijon FCO:n päävalmentajana.


title: Antoine Kombouaré

text: Kombouaré aloitti ammattilaisuransa FC Nantes Atlantiquen joukkueessa 1983 ja nousi pelaavaan kokoonpanoon toden teolla seuraavalla kaudella. Hän edusti seuraa "Jeu á la Nantaisen" viimeiset menestysvuodet, joiden aikana Jean-Claude Suaudeaun luotsaama seura sijoittui liigassa hopealle kahteen otteeseen ja parhaimmillaan UEFA Cupin puolivälieriin 1985/86. Kombouaré edusti Nantes'ta aina vuoteen 1990, kunnes siirtyi Sporting Toulon Variin ja sieltä edelleen Paris Saint-Germainiin.


title: Antoine Kombouaré

text: PSG:n takalinjoilla Kombouaré luuti avainpelaajana kauden 1991/92 ja esiintyi edukseen myös europeleissä. PSG-paidassa Kombouaré pääsi juhlimaan Ranskan mestaruutta 1993/94, vaikka pelasikin kaudella vain yhdeksän ottelua seuran paidassa. PSG-vuosina palkintokaappiin tuli myös kaksi Coupe de Francen ja yksi Coupe de la Liguen voittoa. Kesällä 1995 Kombouaré pakkasi tavaransa ja siirtyi FC Sioniin, jossa voitti debyyttikaudellaan maan cup-mestaruuden. Hän pelasi kaksi kautta Sveitsissä ja kaksi skotlantilaisessa Aberdeenissa, kunnes palasi Ranskaan 1998. Uransa viimeisen kauden Kombouaré pelasi RC Paris'ssa Nationalissa.Valmennusuransa Kombouaré aloitti jo pelaajauraltaan tutun Paris Saint-Germainin organisaatiossa 1999. Hän valmensi neljä vuotta seuran reservijoukkuetta, kunnes siirtyi kesällä 2003 RC Strasbourgin peräsimeen. Hän luotsasi seuran debyyttikaudellaan Liguessä sijalle 13, mutta seuraavan kauden kehno alku toi Kombouarélle potkut lokakuussa 2004.


title: Antoine Kombouaré

text: Valmennushommiin Kombouaré palasi kesällä 2005, kun Ligue 2:een noussut Valenciennes FC palkkasi hänet päävalmentajaksi. Kombouaré teki seurassa loistavaa työtä ja luotsasi seuran sensaatiomaisesti sarjan voittoon kauden päätteeksi. Kaudella 2006/07 VAFC pelasi pääsarjassa ensimmäistä kertaa sitten kauden 1992/93 ja putoajakandidaatiksi povattu seura säilyi niukin naukin liigassa. Luottamus Kombouaréen säilyi ja hän jatkoi päävalmentajana. Tulokset paranivat ja seura sijoittui kahdella seuraavalla kaudella niukoista resursseistaan huolimatta tukevasti keskikastiin.


title: Antoine Kombouaré

text: Kesällä 2009 Kombouaré siirtyi Paris Saint-Germainin päävalmentajaksi. Debyyttikausi pariisilaisseuran päävalmentajana oli liigassa vaikea. Pitkään kaukana kärkitaistosta ollut seura jäi Kombouarénkin opeilla vasta sijalle 13. Coupe de Francessa se kuitenkin eteni finaaliin saakka ja kaatoi loppuottelussa AS Monacon jatkoajan jälkeen 0–1. Kombouaré sai pitää työnsä ja kaudella 2010/11 meno onkin ollut parempaa. Toukokuussa 2011 PSG jatkoi valmentajansa sopimusta kesään 2013. Pian tämän jälkeen PSG eteni Coupe de Francen finaaliin toistamiseen Kombouarén alaisuudessa. Kevään 2010 voitto ei kuitenkaan uusiutunut, Lillen voitettua loppuottelun 0–1.


title: Antoine Kombouaré

text: Kaudelle 2011/12 Kombouaré sai aiempaa paremmat taloudelliset lähtökohdat PSG:n siirryttyä qatarilaisomistukseen. Seura hankki kesän aikana tukun vahvistuksia pelaajapuolelle ja Kombouarén johdolla syyskausi sujuikin pelillisesti hyvin. Seura voitti syysmestaruuden kolmen pisteen erolla Montpellier’hen. Menestyksestä huolimatta Kombouarén asema seuran päävalmentajana on ollut koko syksyn spekuloinnin kohteena. Syysmestaruuden varmistamisen jälkeen aivan joulun alla uutisoitiin, että seurajohto olisi jo erottanut Kombouarén tehtävästään. Seurajohto ei kuitenkaan antanut virallista vahvistusta Kombouarén potkuille. Lopulta Kombouarén ja seuran yhteistyö päättyi 30. joulukuuta 2011.


title: Antoine Kombouaré

text: Kombouaré palasi valmennustehtäviin kesäkuun lopulla 2012 allekirjoitettuaan kaksivuotisen sopimuksen saudiarabialaisen Al-Hilalin kanssa. Pesti päättyi potkuihin jo helmikuussa 2013.


title: Antoine Kombouaré

text: Kesäkuussa 2013 Kombouarésta tuli Ligue 2:ssa pelaavan RC Lensin päävalmentajana. Kombouarén johdolla Lens sijoittui Ligue 2:ssa toiseksi ja nousi kauden 2013/14 päätteeksi liigaan. Menestys pääsarjatasolla jäi kuitenkin heikoksi ja Lens voitti vain 7 liigaottelua kaudella 2014/15 ja jäi sarjan viimeiseksi 13 pisteen erolla putoamisviivaan. Seura olisi pudonnut liigasta pelillisestä tuloksesta huolimatta talousongelmien takia. Kaudella 2015/16 Kombouaré jatkoi Lensin peräsimessä jälleen Ligue 2:ssa. Vaikka joukkue pelasi läpi kauden liigan kärkipäässä, jäi nousu lopulta 7 pisteen päähän Lensin ollessa sarjan kuudes. Kauden jälkeen Kombouaré jätti Lensin ja siirtyi EA Guingampin päävalmentajaksi.


title: Antoine Kombouaré

text: Kombouaré luotsasi Guingampin kahteen otteeseen Liguen keskikastiin. Kaudella 2016/17 joukkue eteni myös Coupe de Francen välieriin, joissa se hävisi Angers SCO:lle. Guingampin juututtua Ligue 1:n jumboksi syyskaudella 2018/19, Kombouaré sai potkut marraskuun alussa 2018.


title: Antoine Kombouaré

text: Tammikuussa 2019 Kombouarén ura jatkui Liguen putoamiskamppailuun vajonneen Dijon FCO:n päävalmentajana.


title: Viranomainen

text: Viranomainen on julkisyhteisön, kuten kunnan, kirkon tai valtion, pysyvä toimielin, jolle on säädöksillä annettu toimivalta ja velvollisuus tiettyjen tehtävien hoitamiseen omalla toimialallaan. Viranomaisena voi olla yksi virkamies, tai useampia virkamiehiä, jolloin käytetään nimitystä virasto tai laitos. Etenkin monet valvontaviranomaiset ovat yksittäisviranomaisia (esimerkiksi tasa-arvovaltuutettu ja eduskunnan oikeusasiamies), vaikka heidänkin toimintansa perustuu valmisteluhenkilöstön toimintaan.


title: Viranomainen

text: Viranomaiset voidaan jakaa esimerkiksi oikeus- ja hallintoviranomaisiin tai yleis- ja erityisviranomaisiin. Oikeusviranomaisia ovat tuomioistuimet ja hallintoviranomaisia esimerkiksi valtioneuvosto, joka on yleisviranomainen, ja keskusvirastot, jotka ovat erityisviranomaisia.


title: Viranomainen

text: Suomen viranomaisia ovat


title: Viranomainen

text: Viranomaisten asiakirjat ovat julkisia, jollei viranomaisten toiminnan julkisuudesta annetussa laissa muuta säädetä. Salaisista asiakirjoista säädetään erikseen tämän lain 24. pykälässä.


title: Viranomainen

text: Viranomaistoiminta tapahtuu yleensä virastoissa tai laitoksissa, vaikka nimityksillä ei ole itsenäistä oikeudellista merkitystä. Virastot (esimerkiksi ministeriöt) huolehtivat lähes yksinomaan kirjallisista hallintotehtävistä, kun taas laitokset tuottavat ja jakavat julkisia palveluja.


title: Viranomainen

text: Lainsäädännössä määritellyt tehtävät ja toimivalta koskevat yleensä viranomaista tiettynä kokonaisuutena eivät niinkään yksittäistä virkamiestä. Viranomaiskokonaisuuden henkilökunnan tehtävät määritellään työjärjestyksessä tai määräyksessä. Viraston työjärjestyksen mukaisessa tehtävässä päätöksiä tekevä virkamies ei ole viranomainen, vaan hän käyttää viranomaiselle annettua päätösvaltaa.


title: Viranomainen

text: Samaan hallinnonhaaraan kuuluvat viranomaiset ovat alisteisia toisiinsa nähden muodostaen virka-asteikon eli virkahierarkian. Ylempi viranomainen ei voi yleensä puuttua alemman toimintaan yksittäistapauksessa, ellei sillä ole siihen valtuutusta. Poikkeuksen tekevät keskitetyt hallinnonalat kuten poliisi- ja sotilashallinto. Suomessa yhden hallinnonhaaran viranomainen ei voi antaa määräyksiä eikä muutenkaan puuttua toisen hallinnonhaaran viranomaisen toimintaan.


title: Viranomainen

text: Viranomaisessa toimiva henkilö toimii virkavastuulla ja on siksi raskaammassa vastuussa teoistaan kuin tavallinen työntekijä. Viranomaisia sitovat erilaiset lait, muiden muassa syrjinnän kielto. Viranomaisten päätöksistä voi myös yleensä valittaa tai kannella, jos kokee joutuneensa rikkomuksen kohteeksi. Kantelun voi tehdä esimiehelle tai yleiselle laillisuusvalvojalle. Viranomaisen lopullisesta päätöksestä on mahdollista valittaa hallinto-oikeuteen, valtioneuvoston ja ministeriön päätöksestä voi valittaa korkeimpaan hallinto-oikeuteen. Hallinnon sisäisestä määräyksestä ei saa valittaa. Usein ennen valituksen tekemistä on tehtävä oikaisuvaatimus viranomaiselle itselleen. Lopullisen päätöksen antaa viime kädessä korkein hallinto-oikeus.


title: Claude Le Roy

text: Claude Le Roy (s. 6. helmikuuta 1948) on ranskalainen jalkapallovalmentaja ja entinen keskikenttäpelaaja. Maaliskuusta 2016 lähtien hän on toiminut Togon maajoukkueen päävalmentajana.


title: Claude Le Roy

text: Le Roy on tehnyt pitkän uran valmentajana erityisesti Afrikassa. Hän on valmentanut yhdeksään eri maajoukkuetta. Suurin saavutus on Afrikan mestaruus Kamerunin valmentajana vuonna 1988.


title: Claude Le Roy

text: Le Roy on tehnyt pitkän valmennusuran eritoten maajoukkuevalmentajana Afrikassa ja Aasiassa. Syyskuussa 2006 hän siirtyi Ghanan jalkapallomaajoukkueen peräsimeen ja johdatti maan FIFA Rankingissa aina sijalle 14, mikä on maan jalkapallohistorian paras saavutus. Menestyksestä huolimatta Le Roy jätti Ghahan toukokuussa 2008. Hänen seuraajakseen nimettiin serbialainen Milovan Rajevac.


title: Claude Le Roy

text: Heinäkuussa 2008 Le Roysta tuli Omanin maajoukkuevalmentaja. Le Roy sai potkut Omanista tammikuussa 2011. Syynä olivat kehnot suoritukset marraskuussa pelatussa Gulf Cupissa ja jääminen ulos Aasian mestaruuskisoista.


title: Claude Le Roy

text: Maaliskuussa 2011 Le Roysta tuli Syyrian maajoukkueen uusi päävalmentaja. Hän kuitenkin erosi tehtävistään jo toukokuussa Syyrian turvallisuustilanteen muututtua radikaalisti.


title: Claude Le Roy

text: Syyskuun alussa Le Roysta tuli Kongon demokraattisen tasavallan maajoukkueen päävalmentaja. Le Royn johdolla Kongon DT selvisi Afrikan mestaruuskisoihin 2013 yhdeksän vuoden tauon jälkeen, mutta putosi turnauksesta jo lohkovaiheessa. Joukkue ei kuitenkaan selvinnyt MM-kisoihin 2014 ja Le Roy sai kesäkuussa 2013 potkut.


title: Claude Le Roy

text: Tammikuun alussa 2014 Le Roy aloitti Kongon tasavallan jalkapallomaajoukkueen uutena päävalmentajana. Le Royn johdolla Kongo eteni MM2018-karsintojen kolmannelle ja ratkaisevalle karsintakierrokselle saakka. Menestyksestä huolimatta hän erosi yllättäen tehtävästään marraskuussa 2015.


title: Claude Le Roy

text: Maaliskuussa 2016 Le Roy aloitti kolmivuotisella sopimuksella Togon maajoukkueen päävalmentajana.


title: Stoner Witch

text: Stoner Witch on hardcore-yhtyeen Melvinsin vuonna 1994 julkaistu albumi, se oli yhtyeen toinen isolla merkillä (Atlantic Records) julkaistu albumi. Kappaleista "Queen" ja "Revolve" tehtiin musiikkivideo.


title: Gitanes

text: Gitanes on ranskalainen savukemerkki. Sen omistaa Imperial Tobacco -konserniin kuuluva ranskalais-espanjalainen Altadis. Perinteisesti filtterittömät (vaikka nykyään filtteriversiokin löytyy) Gitanes-tupakat ovat tunnettuja voimakkuudestaan; niissä käytetään tummaa "bruns"-tupakkalaatua amerikkalaistyylisen "blondesin" sijasta.


title: Gitanes

text: Gitanesin nimi tarkoittaa mustalaista ja sen pakkauksen kääreessä on tamburiinia soittavan mustalaisnaisen siluetti.


title: Gitanes

text: Gitanes on myös merkittävä kulttuuri-ikoni muun muassa ranskalaisessa elokuvassa. Suomalaisissakin elokuvissa sitä on sauhuteltu. Vuoden 2003 "Raid"-elokuva melkein sai esityskiellon, koska Suomessa tupakan mainostaminen on kiellettyä; Gitanesit ovat kuitenkin elokuvan juonen kannalta olennaisia, koska ne ilmentävät elokuvan hahmojen muukalaislegioonataustaa.


title: Gitanes

text: Myös muusikko Serge Gainsbourg tunnetaan Gitanesien ketjupolttelun kellertämistä hampaistaan. Sylvie Simmonsin kirjoittama Gainsbourg-elämäkerta saikin nimen "A Fistful of Gitanes".


title: Gitanes

text: Korkeat tupakkaverot ovat lopettaneet Gitanesien valmistuksen Ranskassa, ja niiden myynti on lopetettu Yhdysvalloissa. Nykyään Gitanesia valmistaa vain yksi tehdas Hollannissa.


title: Gitanes

text: Vuodesta 1976 vuoteen 1995 Gitanes oli Ligierin Formula 1 -tallin suurin sponsori.


title: Total

text: Total S.A. on ranskalainen öljy-yhtiö, jonka päämaja on Pariisissa. Totalin toimiala kattaa kokonaisuudessaan öljyn ja kaasun tuotantoketjun raakaöljyn ja maakaasun etsimisestä ja tuotannosta sähköntuottamiseen, aineiden kuljetukseen, jalostamiseen, maaöljytuotteiden markkinointiin ja kansainväliseen raakaöljyn ja öljytuotteiden kaupankäyntiin. Total on myös tärkeä kemianteollisuuden tuotteiden valmistaja. Yhtiö kuuluu kuuden merkittävimmän öljy-yhtiön joukkoon.


title: Total

text: Ranskan pääministeri Raymond Poincaré halusi ensimmäisen maailmansodan jälkeen, että luotaisiin täysin ranskalainen öljy-yhtiö, eikä liityttäisi mukaan Shelliin. Poincarén kehotuksesta sähköteollisuuden asiantuntija Ernest Mercier hankki 90 pankin ja yhtiön tuen ja perusti Totalin 28. maaliskuuta 1924 nimellä "Compagnie française des pétroles" (CFP). Tämä sai 23,75 % osuuden Turkin öljy-yhtiöstä, jonka Ranska oli saanut San Remon konferenssissa Saksalta hyvitykseksi sotatuhoista.


title: Total

text: Vuonna 1985 yhtiö vaihtoi nimensä Total CFP:ksi, ja kuusi vuotta myöhemmin nimi lyhentyi vielä Totaliksi. Yhtiön vallattua belgialaisen Petrofinan vuonna 1999 se tunnettiin vuoden nimellä Total Fina. Ranskalaisen Elf Aquitaine -yhtiön hankkimisen jälkeen nimi muuttui jälleen. Vuodet 2000–2003 yhtiö oli nimeltään TotalFinaElf. Vuodesta 2003 yhtiö on tunnettu jälleen nimellä Total.


title: Total

text: Totalin aiempi slogan ""Notre énergie est votre énergie"" tarkoittaa suomeksi ""Meidän energiamme on teidän energiaanne"". Yhtiön nykyinen slogan "Committed to better energy" kertoo yhtiön aiemman toimitusjohtajan Christophe de Margerien mukaan yhtiön sitoutuneisuudesta ilmastonmuutoksen torjuntaan ja näkyy panostuksena esimerkiksi aurinkovoimaan. De Margerie kuoli Moskovan lentokentällä 21. lokakuuta 2014 tapahtuneessa onnettomuudessa.


title: Keeway

text: Keeway on kiinalaisen QianJiang Motor Companyn Euroopassa myytävissä skoottereissa ja moottoripyörissä käyttämä tavaramerkki. Qianjiang on Kiinan suurin moottoripyörien, skoottereiden ja mönkijöiden valmistaja. Yhtiön pyörät valmistetaan Kiinassa, ja niitä tuodaan paljon pohjoismaihin. Keeway valmistaa 50-kuutioisista aina 600-kuutioisiin pyöriin. Keewayn pääkonttori on Unkarissa. Keewayn moposkootterit ovat tekniikaltaan lähes samankaltaisia itävaltalaisen CPI:n ja itävaltalaisen Generic:n kanssa.


title: Keeway

text: Suomeen Keeway tuli vuonna 2004. Keewayn moposkootterit ovat kaksitahtisia, vaikka Hurricane-mallin saa myös nelitahtisena. Suuremmat pyörät ovat kaikki nelitahtisia. Keewayn pyörillä on 2 vuoden (8000km) takuu. Keewayt ovat suhteellisen edullisia, ja Matrix-malli onkin yksi Suomen myydyimpiä moposkoottereita .


title: Yvon Pouliquen

text:
Yvon Pouliquen (s. 17. lokakuuta 1962 Morlaix) on ranskalainen jalkapallovalmentaja ja entinen puolustaja. Meriitit pelaajana
Meriitit valmentajana


title: Korutetra

text: Korutetra ("Hyphessobrycon bentosi") on tetrojen heimoon kuuluva kala.


title: Korutetra

text: Kala kasvaa maksimissaan 4–5 senttimetrin mittaiseksi. Sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset.


title: Korutetra

text: Korutetra on peräisin Amazon-joesta.


title: Korutetra

text: Se viihtyy pohjan tuntumassa ja muodostaa pieniä reviirejä. Koiraat kisailevat usein, mutta eivät yleensä vahingoita toisiaan. Akvaariossa korutetra on yleensä leppoisa ja rauhallinen, mutta saattaa näykkiä pitkäeväisiä kaloja. Korutetra viihtyy vain parvessa, johon kuuluu vähintään 6 kalaa, viihtyy kuitenkin selvästi paremmin 15–20 kalan parvissa. Suurempi parvi on myös katsojan kannalta näyttävämpi kuin pieni "tynkäparvi". Altaan minimi koko 80 litraa.


title: Korutetra

text: Sopiva veden pH on 5,8–7,2, kovuus dH 5–19 ja lämpötila 24–28 °C.


title: Steelbath Suicide

text: Steelbath Suicide on ruotsalainen melodista death metallia soittavan Soilworkin ensimmäinen studioalbumi. Se eroaa muista albumeista hyvinkin aggressiivisilla extreme metal -vaikutteilla. Albumilla kuulee myös vivahteita black metallista. Steelbath Suicide julkaistiin vuonna 1998.


title: Gerundiivi

text: Gerundiivi on kielitieteessä käytettävä käsite, joka tarkoittaa eri kielissä erityyppisiä verbimuotoja: se on verbaaliadjektiivi, verbaalinen adverbi tai finiittinen verbi. Läheskään kaikissa kielissä ei ole gerundiivia.


title: Gerundiivi

text: Latinan kielessä gerundiivi on verbaaliadjektiivi, joka ilmaisee, että nomini ansaitsee olla tai sen tulee olla toiminnan objektina. Tästä verbimuodosta käytetään myös nimitystä partisiipin passiivin futuuri. Esimerkiksi suomen kielen lause "Kissa on ruokittava" vastaa gerundiivia merkitykseltään.Muinaiskreikassa gerundiivi on samankaltainen adjektiiviverbi kuin latinassa.


title: Gerundiivi

text: Tigrinjan kielessä gerundiivi ei ole adjektiiviverbi eikä verbaalinen adverbi, vaan finiittinen verbi. Se viittaa loppuun suoritettuun toimintaan, jonka vaikutus kestää edelleen. Gerundiivia voidaan käyttää yksinään, mutta se voidaan myös ketjuttaa toisen gerundiivin kanssa; jälkimmäisessä tilanteessa se on joissakin tapauksissa käännettävissä lauseenvastikkeella: "Bitri hidju kheydu (sananmukaisesti: "Sauvaan hän-tarttui hän-alkoi-kävellä, mikä tarkoittaa: "Pitäessään sauvaa hän kävelee" eli käytännössä: "Hän kantaa sauvaa").


title: Syyteoikeus

text: Syyteoikeus eli oikeus vaatia rangaistusta tuomioistuimessa kuuluu yleensä valtion viranomaisille, syyttäjille. Joissain maissa myös rikoksen uhri, eli asianomistaja voi vaatia rangaistusta.


title: Syyteoikeus

text: Jotkin rikokset ovat asianomistajarikoksia, joista syyttäjä voi vaatia rangaistusta vain jos asianomistaja sitä pyytää.


title: Syyteoikeus

text: Suomessa syyteoikeus kuuluu syyttäjille. Suomessa on käytössä myös ns. toissijainen asianomistajan syyteoikeus. Jos poliisi on jättänyt rikoksen syyteharkintaan saattamatta tai syyttäjä on päättänyt jättää syytteen nostamatta, asianomistajalla on oikeus itse nostaa syyte rikoksesta ja viedä asia näin tuomioistuimen käsiteltäväksi.


title: Berens

text: Berens voi viitata seuraaviin maantieteellisiin kohteisiin:


title: Pia Sundstedt

text: Pia Ann-Katrine Sundstedt (s. 2. toukokuuta 1975 Kokkola) on suomalainen pyöräilijä. Sundstedt kilpaili ammattilaisena maantiepyöräilyssä vuoteen 2002 asti jolloin hän lopetti uransa. Muutaman vuoden tauon jälkeen hän alkoi kesällä 2005 kilpailla maastopyöräilyssä voittaen lähes välittömästi maratonmatkojen Euroopan mestaruuden. Maastopyöräilyn maratonmatkojen maailmancupin hän on voittanut vuosina 2006–2008. Maratonmatkan MM-pronssia hän on voittanut vuosina 2007 ja 2008. Sundstedt on kilpaillut myös maastopyöräilyn olympiamatkalla. Sundstedt palasi maantiepyöräilyyn vuonna 2011.


title: Pia Sundstedt

text: Vuonna 2000 Sundstedt valittiin vuoden naisurheilijaksi. Vuoden pyöräilijäksi hänet on valittu kuusi kertaa. Sundstedt kilpailee aktiivisesti myös hiihdossa, hän on muun muassa sijoittunut FIS:in pitkien matkojen maailmancupissa kolmanneksitoista kaudella 2009–2010 ja viidenneksitoista kaudella 2008–2009. Helmikuussa 2008 hän sijoittui viidenneksi talvitriathlonin MM-kisoissa, jossa lajeina ovat juoksu, maastopyöräily ja hiihto.


title: Pia Sundstedt

text: Pia Sundstedtin kaksoisveli Peter Sundstedt on myös kilpaillut eri kestävyyslajeissa ja on triathlonin SM-mitalisti.


title: Pia Sundstedt

text: Sundstedt harrasti nuorempana hiihtoa ja maantiepyöräilyä. Ensimmäisen kerran hän kilpaili maantiepyöräilyssä 14-vuotiaana ja 18-vuotiaana hän valitsi maantiepyöräilyn päälajikseen. Sundstedt muutti vuonna 1996 Alankomaihin jossa hän ajoi Libertas-Technogym -tallissa. Seuraavana vuonna hän muutti Italiaan. Vuonna 1999 Sundstedt siirtyi maailmankuuluun italialaistalliin GAS Sport Teamiin. Hän kohosi tallin kapteeniksi ja parhaimmalla kaudellaan vuonna 2000 saavutti kaksi maailmancupin osakilpailuvoittoa ja voitti muita kovia kansainvälisiä kilpailuita, muun muassa etapin Italian ympäriajossa. Sundstedtin voitto toukokuun lopussa 2000 Montrealissa oli ensimmäinen suomalaispyöräilijän voitto maailmancupin osakilpailuissa.


title: Pia Sundstedt

text: Sydneyn olympialaisissa Sundstedt ajoi 119,7 kilometrin maantieajossa sijalle 21. Hän kilpaili jalkavaivaisena ja joutui kilpailun aikanakin ottamaan särkylääkkeitä. Tästä huolimatta hän ajoi aktiivisesti ja yritti pariin kertaan irtiottoa mutta molemmat irtiotot ajettiin kiinni ja kilpailu päättyi joukkokiriin, jossa voiton vei Alankomaiden Leontien Zijlaard-van Moorsel. Sundstedt saapui maaliin samalla ajalla voittajan kanssa.


title: Pia Sundstedt

text: Sundstedt on kertonut että GAS Sport Teamissa häntä yritettiin painostaa käyttämään dopingia. Kauden 2000 jälkeen Sundstedtin polvessa ollut rasitusvamma leikattiin ja tämän jälkeen talli kertoi hänelle ettei hänellä olisi mitään mahdollisuuksia pärjätä seuraavalla kaudella ellei hän käyttäisi dopingia. Tallin mielestä myös voittaminen Italian tai Ranskan ympäriajossa olisi mahdotonta ilman dopingia. Sundstedtin mukaan hänen kohtelunsa oli jo lähellä "henkistä kidutusta".


title: Pia Sundstedt

text: Lopulta Sundstedt lähti italialaistallista. Talli yritti ensin estää hänen ajamisensa mutta kesäkuussa 2001 GAS Sport Team myönsi Sundstedtille eron. Kesäkuusta syyskuuhun 2001 Sundstedt kilpaili kanadalaisessa Team Intersports -tallissa. Kolmen kuukauden kilpailukiertue Pohjois-Amerikassa huipentui arvostetun Quebec-etappiajon voittoon. Syksyllä 2001 Sundstedt siirtyi norjalaiseen Sponsor Service -talliin. Maantiepyöräilyuransa Sundstedt lopetti syyskuussa 2002.


title: Pia Sundstedt

text: Maantiepyöräilijän uransa lopetettuaan Sundstedt palasi Suomeen ja jatkoi opiskelujaan Åbo Akademissa. Hän valmistui loppuvuodesta 2004 valtiotieteiden maisteriksi. Pian tuon jälkeen hän muutti miehensä Olaf Schumacherin kanssa Freiburgiin Saksaan. Siellä Sundstedt päätyi maastopyöräoppaaksi. Kesällä 2005 hänen työnantajansa pyysi häntä osallistumaan maastopyöräilykilpailuun. Yllättäen hän voittikin kyseisen maraton-kilpailun jättäen taakseen muun muassa maailmancupin senhetkisen johtajan. Muutama viikko myöhemmin, 26. kesäkuuta Sundstedt osallistui maastopyöräilyn maraton-matkojen EM-kilpailuihin Saksan Frammesbachissa ja voitti Euroopan mestaruuden. Maailmanmestaruuskilpailuissa 2005 Sundstedt sijoittui viidenneksi.


title: Pia Sundstedt

text: Kaudella 2006 Sundstedt voitti maastopyöräilyn maratonmatkojen maailmancupin ja MM-kilpailuissa hän sijoittui edelliskauden tapaan viidenneksi. Euroopan-mestaruuskilpailuissa hän sijoittui hopealle. Kauden 2006 aikana hän kilpaili maratonmatkojen (XCM) ohella myös maastopyöräilyn olympiamatkalla (XCO). Maaliskuussa 2006 hän ilmoitti tavoittelevansa paikkaa Pekingin olympialaisiin 2008 mutta kesällä 2007 hän kertoi maapaikan saamisen olympialaisiin olevan erittäin vaikeaa karsintatavasta johtuen. Käytännössä ainoa mahdollisuus olisi ollut Kansainvälisen pyöräilyliiton myöntämä villi kortti. Olympiamatka ja maraton-matka eroavat toisistaan kestoltaan, olympiamatka on noin kahden tunnin pituinen kun maraton-matkat ovat jopa yli 100 kilometriä pitkiä ja kestävät jopa kuusi tuntia.


title: Pia Sundstedt

text: Kaudella 2005 ja 2006 Sundstedt ajoi yhdysvaltalaisessa Rocky Mountain -tallissa. Kauden 2006 päätteeksi hän vaihtoi italialaiseen Team MTB Bianchi -talliin. Kaudeksi 2008 hän vaihtoi takaisin Rocky Mountain -talliin.


title: Pia Sundstedt

text: Sundstedt uusi maratonmatkojen maailmancupin voiton vuonna 2007; hän varmisti kokonaisvoiton oltuaan paras viimeisessä osakilpailussa Ranskan Alpeilla. Maastopyöräilyn maailmanmestaruuskilpailuissa elokuussa 2007 Sundstedt voitti ensimmäisen MM-mitalinsa polkiessaan pronssille 105 kilometrin matkalla ajalla 5.24.10. Maratonmatkan EM-kilpailuissa 2007 hän sijoittui viidenneksi ja vuonna 2008 toiseksi. Vuoden 2008 maratonmatkan MM-kilpailussa Sundstedt sijoittui pronssille. Maratonmatkojen maailmancupin Sundstedt voitti myös kaudella 2008. Hän voitti ensimmäisen osakilpailun ja sijoittui toisessa kuudenneksi.


title: Pia Sundstedt

text: Kesällä 2009 Sundstedt kärsi välilevyn pullistumasta niskassa, joka aiheutti niska- ja hartiakipuja ja hän joutui pitämään usean kuukauden tauon pyöräilyharjoittelusta. Elokuussa 2009 hän sijoittui MM-kilpailuissa kuudenneksi. Kesäkuussa 2010 Sundstedt sijoittui EM-kilpailuissa maratonmatkalla kolmanneksi.


title: Pia Sundstedt

text: Helmikuussa 2011 Sundstedt ilmoitti tekevänsä paluun maantiepyöräilyyn ja tavoittelevansa paikkaa vuoden 2012 Lontoon kesäolympialaisiin, jonne Suomen on helpompi saada maapaikka maantiepyöräilyssä kuin maastopyöräilyssä. Olympiapaikan saadakseen Sundstedtin oli oltava 31. toukokuuta 2012 UCI:n henkilökohtaisessa rankingissa 100 parhaan joukossa. Hän oli tuolloin rankingissa sijalla 72 ja varmisti maapaikan olympialaisiin.


title: Pia Sundstedt

text: 12. kesäkuuta 2011 Sundstedt voitti maastopyöräilyn maratonmatkan Euroopan-mestaruuden ja kaksi viikkoa myöhemmin sijoittui MM-kilpailuissa neljänneksi. Maastopyöräilyn MM-kilpailuiden jälkeen hän kilpaili maantiepyöräilyssä saksalaisessa Rothaus Vita Classica -amatöörijoukkueessa. Vuoden 2011 maantiepyöräilyn MM-kilpailuissa Sundstedt sijoittui aika-ajossa 20:nneksi ja maantieajossa hän sijoittui 35:nneksi samalla ajalla voittajan kanssa.


title: Pia Sundstedt

text: Kesäkuussa 2012 Sundstedt voitti maastopyöräilyn maratonmatkan Euroopan-mestaruuden. Lontoon olympialaisissa hän sijoittui maantieajossa 20:nneksi. Hän saapui maaliin pääjoukossa 27 sekuntia voittajalle Marianne Vossille hävinneenä. Aika-ajossa hän sijoittui 11:nneksi jääden noin kaksi ja puoli minuuttia Kristin Armstrongille.


title: Desperados 2: Cooper’s Revenge

text: Desperados 2: Cooper’s Revenge on Spellbound Entertainmentin kehittämä ja Atarin vuonna 2006 julkaisema reaaliaikainen strategiapeli, joka on jatko-osa "lle".


title: Desperados 2: Cooper’s Revenge

text: Peli on jakanut pelaajien mielipiteitä muun muassa siksi, että pelattavuus on saattanut olla monille vaikeaa oppia. Pelille on myös julkaistu jatko-osa nimeltä "Helldorado".


title: Desperados 2: Cooper’s Revenge

text: Jatko-osa on grafiikoiltaan täysin kolmiulotteinen. Pelissä on myös uusi intiaanihahmo, Hawkeye. Peliä voi pelata joko lintuperspektiivistä tai kolmannesta persoonasta.


title: Desperados 2: Cooper’s Revenge

text: Pelissä on tavoitteena päästä tehtäviä läpi usein hyvin haastavissa kentissä. Ideana ei tässä ole suora rynnäkkö, vaan tarkkaan suunniteltu taktiikka. Pelissä on viisi eri aluetta.


title: Desperados 2: Cooper’s Revenge

text: Jokaisella pelin sankarilla on tiettjä erikoistaitoja.


title: Desperados 2: Cooper’s Revenge

text: John, Sanchez ja Hawkeye osaavat kantaa kuolleita tai pyörtyneitä hahmoja (vihollisia, siviilejä ja sankareita), mutta Doc, Kate ja Sam osaavat sitoa pyörtyneitä (vihollisia ja siviilejä).


title: Pyöröovi

text: Pyöröovi koostuu usein kolmesta tai neljästä yhteenkiinnitetystä paneelilevystä, jotka pyörivät lieriömäisen kotelon sisällä joko ihmisen voimin tai moottorin avustamana. Tätä ovityyppiä käytetään yleensä rakennuksen energiatehokkuuden maksimimoimiseksi.


title: Ferrari F310

text: Ferrari F310 ja sen kehitetty versio F310B olivat John Barnardin suunnittelemat autot, joilla Ferrari-talli kilpaili Formula 1 -kaudella 1996 ja 1997. Sitä ajoivat molempina vuosina Michael Schumacher ja Eddie Irvine.


title: Ferrari F310

text: Schumacher onnistui voittamaan autolla kaudella 1996 kolme kertaa, mutta auton heikkous näkyi Irvinen kahdeksasta keskeytyksestä. Auton kehittäminen osoittautui ongelmalliseksi, koska siinä käytettiin kauden 1995 auton osia kauden alussa joidenkin ongelmien ratkaisemiseksi.


title: Ferrari F310

text: F310B oli F310:n kehitetty versio, ja se oli edeltäjäänsä parempi. Tämä mahdollisti taistelemisen mestaruudesta. Schumacher onnistui voittamaan viisi kilpailua, mutta myös Irvine onnistui silloin tällöin yltämään palkintosijoille. Sekä valmistajien että kuljettajien mestaruudet jäivät tallilta kuitenkin saavuttamatta.


title: Ferrari F310

text: Auto oli viimeinen John Barnardin suunnittelema Ferrarin F1-auto, sillä hän erosi tallista. Hänen tilalleen tuli Rory Byrne. Sekä kaudella 1996 että 1997 Ferrari sijoittui valmistajien sarjassa toiseksi.


title: Ferrari F310

text: (lihavointi tarkoittaa paalupaikkaa)


title: Coleman Kcaj

text: Coleman Kcaj on kuvitteellinen hahmo "Tähtien sodan" universumissa. Hän esiintyy elokuvissa "" ja "".


title: Coleman Kcaj

text: Coleman Kcaj osallistuu Geonosiksen taisteluun josta hän selviää vaivalloisesti. Hän on jedi neuvostossa jäsenenä. Kun käsky 66 pannaan käyttöön Kcaj ei selviä. Coleman oli silloin jeditemppelissä ja kloonisotilaat tappoivat hänet muiden mukana.


title: Jan Andrew

text: Janice ("Jan") Andrew (naimisiinmenon jälkeen Janice Thornett, syntynyt 25. marraskuuta 1943) on entinen australialainen perhosuimari, joka voitti uransa aikana kaksi olympiamitalia. Hänet tunnetaan parhaiten riidastaan Dawn Fraserin kanssa joukkuetapaamisessa kesäolympialaisissa 1964. Riitelyn syy oli viestijoukkuetta koskeneet eripurat.


title: Pekka Kari

text: Pekka Johannes Kari (s. 30. elokuuta 1931 Tampere) on suomalainen viulutaiteilija ja Helsingin kaupunginorkesterin entinen konserttimestari.


title: Pekka Kari

text: Pekka Kari aloitti viulunsoiton opiskelun kymmenvuotiaana Tampereen musiikkiopistossa ja jatkoi opintoja Sibelius-Akatemiassa vuosina 1946–1953. Ensikonserttinsa vuonna 1952 hän valmisti Arno Granrothin ohjauksessa mutta jatkoi perehtymistään ranskalaiseen viulukouluun myöhemmin muun muassa Léon Nauwinckin johdolla Pariisissa.


title: Pekka Kari

text: Pitkän orkesteriuransa Kari aloitti 1953 vastaperustetun Radion sinfoniaorkesterin (RSO, aikaisemmin Radio-orkesteri, RO) ensiviulussa ja päätti tämän vaiheen orkesterin 2. konserttimestarina 1966. Saman vuoden syksyllä hänet valittiin Helsingin Kaupunginorkesterin (HKO) 1. konserttimestariksi. Hän oli tehtävässä 25 vuotta eli 1990-luvun alkuun, jolloin jäi orkesterityöstä eläkkeelle.


title: Pekka Kari

text: Pekka Kari oli vuodesta 1959 pitkään Sibelius-Akatemian viulunsoiton opettajana. Opetustehtävien ja julkisten esiintymisten ohella hän on usein kuulunut merkittävimpien viulukilpailujen tuomaristoon ja on aivan viime aikoihin saakka ollut Suomessa arvoviuluja hallinnoivan Cremona-säätiön hallituksen jäsenenä.


title: Odenwald

text: Odenwald IPA: on vuorijono Saksan lounaisosassa, Hessenin, Baden-Württembergin ja Baijerin osavaltioiden alueella. Sen korkeimmat huiput ovat noin kuusisataametrisiä, joten se voidaan luokitella keskivuoristoksi.


title: Odenwald

text: Lännessä Odenwald rajoittuu jyrkästi Reinin aavaan laaksoon ja pohjoisessa Mainjoen laaksoon. Itä- ja eteläsuuntaan Odenwaldin vuoret tasoittuvat vähitellen. Odenwaldin alue voidaan jakaa kolmeen osaan: läntiseen Etu-Odenwaldiin ("Vorderer Odenwald") jyrkkine laaksoineen, itäiseen Taka-Odenwaldiin ("Hinterer Odenwald") sekä Neckarjoen eteläpuolella sijaitsevaan Pikku-Odenwaldin ("Kleiner Odenwald"). Odenwaldin korkein vuori on 626 m korkea Katzenbuckel. Suuri osa aluetta on metsien peitossa, tiheämpää asutusta on lähinnä vain vuoriston reunalla ja jokien laaksoissa. Suurimmat kaupungit Odenwaldin alueella ovat Heidelberg sen lounais- ja Darmstadt sen luoteisreunalla. Odenwaldin länsireunaa seuraa Bergstraße-tie Darmstadtista Wieslochiin.


title: The Uncanny X-Men

text: The Uncanny X-Men (myös nimellä Marvel’s X-Men) on LJN:n vuonna julkaisema videopeli NES:lle. Pelissä taistellaan useilla Ryhmä-X:n hahmoilla, joista jokaisella on omat erikoistaitonsa. Nämä taidot ovat käytännöllisiä aina tietyissä tehtävissä; esimerkiksi Kykloopin laser on käytännöllinen tehtaassa. Pelissä on sekä yksinpeli että kaksinpeli ja se on yksi ensimmäisistä X-Men-peleistä.


title: The Uncanny X-Men

text: Jokaisen hahmon perusiskuja voi käyttää rajattomasti, mutta erikoisiskut kuluttavat hahmojen energiaa, mikä saattaa johtaa hahmon kuolemaan. Pelissä pelaajan täytyy taistella tiensä läpi päävastustajan luokse ja joskus hänen täytyy kerätä matkalla erilaisia esineitä kuten avaimia. Voitettuaan päävastustajan, pelaajan täytyy taistella nopeasti tiensä takaisin alkuun ennen kuin pommi tuhoaa koko paikan. Pelaajia on turhauttanut eniten se, että viimeisen tason kykeni läpäisemään ainoastaan salaisen koodin avulla.


title: Bill Gadsby

text: William Alexander Gadsby (8. elokuuta 1927 Calgary, Alberta, Kanada – 10. maaliskuuta 2016) oli kanadalainen jääkiekkoilija ja jääkiekkovalmentaja. Puolustaja Gadsby pelasi Chicago Black Hawksissa, New York Rangersissa ja Detroit Red Wingsissä National Hockey League -liigassa.


title: Bill Gadsby

text: Häntä pidetään yhtenä parhaista pelaajista, jotka eivät voittaneet urallaan Stanley Cupia. Vaikka pelasikin samaan aikaan puolustajasuuruus Doug Harveyn kanssa, hänet valittiin NHL:n ykköstähdistöön kolmesti.


title: Bill Gadsby

text: Bill Gadsby toimi Detroit Red Wingsin päävalmentajana 1968–1970.


title: Ferrari F300

text: Ferrari F300 oli Rory Byrnen suunnittelema auto, jolla Ferrari-talli kilpaili Formula 1 -kaudella 1998. Sitä ajoivat Michael Schumacher ja Eddie Irvine, jotka molemmat olivat tallissa kolmatta vuotta.


title: Ferrari F300

text: Auto oli kilpailukykyinen ja luotettava, mutta aerodynamiikaltaan heikkotasoinen McLaren MP4/13:een verrattuna. Schumacher taisteli maailmanmestaruudesta aina kilpailun viimeiseen kilpailuun asti, mutta mestaruus meni McLarenin Mika Häkkiselle.


title: Ferrari F300

text: Talli sijoittui valmistajien MM-sarjassa toiseksi ja saavutti 133 MM-pistettä.


title: Adolf Taimi

text: Adolf Pietarinpoika Taimi (vuoteen 1908 Vasten; 3. lokakuuta 1881 Pietari – 1955 Neuvostoliitto) oli pietarinsuomalainen bolševikki ja kansanvaltuuskunnan jäsen Suomen sisällissodan aikana. Sodan jälkeen Taimi pakeni Neuvosto-Venäjälle, jossa hän oli perustamassa Suomen kommunistista puoluetta (SKP). Taimi oli ammatiltaan piirrottaja. Aleksanteri Vasten oli Taimin veli.


title: Adolf Taimi

text: Adolf Taimi vietti lapsuutensa Venäjällä Pietarissa. Hän liittyi Venäjän sosiaalidemokraattiseen työväenpuolueeseen (VSdTP) vuonna 1902. Puolueensa bolševikki-ryhmittymään kuulunut Taimi pidätettiin ensi kerran 1906, jolloin hänet karkotettiin Nikolskin kaupunkiin. Taimi kuitenkin pakeni seuraavana vuonna takaisin Pietariin. Siellä hän tapasi puoluekontaktinsa Nadežda Krupskajan, joka päätti lähettää suomenkielentaitoisen Taimin Helsinkiin. Taimi osallistui Helsingissä bolševikkien paikallisen sotilaskomitean toimintaan työskennellessään Venäjän armeijan käyttämällä telakalla. Taimilla oli yhteyksiä myös suomalaisten sosiaalidemokraattien radikaaleihin piireihin.


title: Adolf Taimi

text: Vuonna 1912 Taimi pidätettiin jälleen ja hänet karkotettiin neljäksi vuodeksi Siperiaan. Karkotusaikanaan Taimi muun muassa opiskeli marxilaista kirjallisuutta. Helmikuun vallankumouksen jälkeen Taimi palasi Pietariin, josta bolševikit lähettivät hänet Helsinkiin huhtikuussa 1917. Suomessa Taimin tehtävänä oli pitää yllä yhteyksiä venäläisten bolševikkisotilaiden ja suomalaisten sosiaalidemokraattien välillä. Taimi osallistui Suomen Sosialidemokraattisen Puolueen (SDP) edustajakokouksiin kesäkuussa ja marraskuussa. Puheissaan Taimi yllytti suomalaisia vallankumoukselliseen toimintaan. Joulukuussa hän kehotti työväenkaarteja toimimaan tarvittaessa itsenäisesti. Tammikuussa Taimi valittiin SDP:n puoluetoimikuntaan "lisäjäsenenä". Hän toimi koko ajan läheisessä yhteistyössä bolševikkijohtoisen Helsingin neuvoston kanssa.


title: Adolf Taimi

text: Sisällissodan aikana Taimi toimi sisäasiain kansanvaltuutettuna, jonka toimialaan kuuluivat yhteydet punakaarteihin. Kun punakaartien ylipäällikkö Eero Haapalainen syrjäytettiin liiallisen juopottelun seurauksena, tilalle asetettiin 20. maaliskuuta johtokolmikko, johon kuuluivat Taimin lisäksi Eino Rahja ja Evert Eloranta. Sodankäynnin osoittauduttua tappiolliseksi Taimi pakeni muiden tavoin Venäjälle, jossa hän oli mukana perustamassa SKP:ta 1918.


title: Adolf Taimi

text: Taimi valittiin SKP:n keskuskomiteaan 1921 ja poliittiseen toimikuntaan 1925. Vuonna 1923 Taimi liittoutui Otto Wille Kuusisen ja Kullervo Mannerin kanssa Eino Rahjaa vastaan syyttäen tätä kykenemättömyydestä puoluetyöhön. Asia päätyi Venäjän kommunistisen puolueen (bolševikit) (VKP[b]) politbyroon pöydälle ja se julisti päätöksessään Taimin ja Rahjan SKP:n "jääräpäisimmiksi ryhmäkuntalaisiksi".


title: Adolf Taimi

text: Taimi työskenteli SKP:n maanalaisessa järjestöissä Suomessa vuosina 1922–1923 ja 1927–1928. Taimi oli mukana myös Kominternin toiminnassa. Jäätyään kiinni Suomessa vuonna 1928 Taimi sai pitkän tuomion. Hän vapautui vasta talvisodan jälkeen, yhdessä Toivo Antikaisen kanssa, Neuvostoliiton vaadittua miesten luovuttamista. Taimi siirtyi tehtäviin Neuvosto-Karjalaan. Taimi ajautui vankila-aikanaan riitoihin muiden suomalaiskommunistien kanssa eikä hän noussut enää SKP:n johtotehtäviin. Taimi julkaisi muistelmat "Sivuja eletystä" (Petroskoi 1954).


title: Penne

text: Penne (monikollinen, yksikössä italiaksi "penna") eli mostaccioli on putkimainen, viistosti leikattu pastamuoto. Italiankielinen, kynää tarkoittava nimi on johdettu viistopäisen pastaputken sulkakynää muistuttavasta muodosta. Penne sopii hyvin tarjoiltavaksi kastikkeiden kanssa, sillä kastike pääsee putken sisään. Sitä voidaan käyttää myös erilaisissa pastaruoissa, kuten laatikoissa, paistoksissa, padoissa ja keitoissa.


title: Kdice

text: Kdice on Internet-selaimessa pelattava strategiamoninpeli, jonka säännöt muistuttavat Risk-lautapelin vastaavia. Peli sai ideansa Dice Wars-yksinpeliversiosta, jossa pelaaja haastaa tietokoneohjatut vastustajat. Pelin ranking-järjestelmä perustuu ELO-järjestelmään, joka suunniteltiin alun perin shakkia varten.


title: Easterville

text: Easterville on kylä Manitoban provinssissa Kanadassa. Se sijaitsee Cedarjärven etelärannalla 200 kilometriä lounaaseen The Pas'ta ja 100 kilometriä länteen Grand Rapidsista. Chemawawin First Nations -intiaanireservaatti sijaitsee kylän välittömässä läheisyydessä.


title: Easterville

text: Sekä intiaanireservaatti että Eastervillen kylä siirrettiin vuosina 1962–1963, kun sähköyhtiö Manitoba Hydro patosi Saskatchwanjoen Grand Rapidsin kylän luota ja Cedarjärvi muodostui. Veden noustessa patoaltaassa se peitti alleen vanhat kyläpaikat ja intiaanien maa-alueet.


title: Easterville

text: Kylä ja intiaanireservaatti sijaitsevat Manitoba Provincial Highway 68 -maantien varrella ja niiden läheisyydessä sijaitsee Eastervillen lentoasema.


title: Bo Johansson

text: Bo Johansson (s. 28. marraskuuta 1942 Kristdala, Ruotsi) on ruotsalainen jalkapallovalmentaja ja entinen pelaaja.


title: Bo Johansson

text: Johanssonin pelaajaura oli vaatimaton,mutta valmennusurallaan hän on kiertänyt Eurooppaa ja toiminut kahteen otteeseen maajoukkuevalmentajana.


title: Bo Johansson

text:
Johansson aloitti valmennusuransa 1977 Kalmar FF:ssä, jossa oli pelannut 10 vuotta. Kalmarista Johansson siirtyi Öster IF:ään, jonka peräsimessä hän voitti Allsvenskanin mestaruuden kahdesti 1980 ja 1981.
Östersistä Johansson matkasi Kalmarin kautta norjalaiseen FK Jerviin, palasi välillä takaisin Östersiin ja 1988 siirtyi kreikkalaisen Panioniosin päävalmentajaksi.


title: Bo Johansson

text:
1990 Johanssonista tuli Islannin jalkapallomaajoukkueen päävalmentaja. Hän jätti Islannin 1991 ja siirtyi Tanskaan Silkeborgin päävalmentajaksi. Voitettuaan Tanskan Superliigan 1994 Johansson jätti seuran.
1995 Johansson valmensi myös HJK:ta, kunnes 1996 tuli valituksi Tanskan jalkapallomaajoukkueen päävalmentajaksi. Johanssonin johdolla Tanska eteni MM-kisoihin 1998 ja EM-kisoihin 2000. Ranskan MM-kisoissa Tanska hävisi puolivälierissä Brasilialle 3–2. EM-turnaus meni penkin alle ja Tanska hävisi kaikki alkulohkon kolme otteluaan ja Johansson jätti Tanskan maajoukkueen.
Johansson valmensi IFK Göteborgia 2003–2004 ja norjalaista Moldea kaudella 2005.


title: Roy Clarke

text: Roy Clarke (s. 28. tammikuuta 1930 Yorkshire) on englantilainen komediakäsikirjoittaja.


title: Roy Clarke

text: Clarke tunnetaan parhaiten käsikirjoittamastaan komediasarjasta "Vielä virtaa". Hän on käsikirjoittanut myös sarjat "Aina auki", "Pokka pitää" ja "Ain’t Misbehavin’". Hän on myös työskennellyt elokuvassa "A Foreign Field" (1993).


title: Roy Clarke

text: Hänet on hyväksytty Brittiläisen imperiumin ritarikunnan jäseneksi komedioidensa ansiosta.


title: Cedar Lake

text: Cedar Lake () voi viitata seuraaviin maantieteellisiin kohteisiin:


title: Anders Linderoth

text: Anders Linderoth (s. 21. maaliskuuta 1950) on ruotsalainen jalkapallovalmentaja ja entinen pelaaja. Kaudesta 2016 lähtien hän on toiminut Lörby IF:n päävalmentajana.


title: Anders Linderoth

text: Hänen poikansa Tobias on myös entinen jalkapalloilija.


title: Anders Linderoth

text: Linderoth debytoi Ruotsin Allsvenskanissa Helsingborgs IF:n paidassa. Pelatessaan Östers IF:n paidassa Linderoth sai kutsun maajoukkueeseen ja voitti Ruotsin parhaan jalkapalloilijan palkinnon 1976. Linderoth pelasi myös Ranskassa Olympique Marseille'n riveissä.


title: Anders Linderoth

text: Ruotsin maajoukkueessa Linderoth pelasi 40 A-maaottelua tehden kaksi maalia. Hän pelasi kolme ottelua MM-kisoissa 1978. Pelaajauransa jälkeen Linderoth on toiminut valmentajana. Suurimpana saavutuksena on IF Elfsborgin nostaminen Allsvenskaniin sekä Norjan cupin voitto 1998. Linderoth toimi viiden vuoden ajan (2002-2006) tukholmalaisen Hammarby IF:n päävalmentajana.


title: Anders Linderoth

text: Linderoth sai marraskuussa 2007 potkut Viborgin päävalmentajan tehtävistä huonon menestyksen vuoksi. Hänellä olisi ollut sopimus joulukuuhun 2007 saakka.


title: Anders Linderoth

text: Kaudeksi 2008 Linderoth siirtyi Superettanissa pelaavan Landskrona BoIS:n päävalmentajaksi. Pesti jäi kahden kauden mittaiseksi hänen saatuaan potkut marraskuussa 2009. Potkujen taustalla olivat muun muassa kommunikaatiovaikeudet hänen ja pelaajien välillä. Helmikuussa 2010 hän siirtyi Allsvenskaniin nousseen Mjällbyn organisaatioon scoutiksi ja juniorivalmennuksen koordinaattoriksi. Heinäkuussa 2014 Mjällby nosti Linderothin erotetun Lars Jacobssonin seuraajaksi edustusjoukkueen päävalmentajaksi. Linderoth ei onnistunut nostamaan Mjällbyä pois Allsvenskanin putoamiskamppailusta ja joukkue putosi kauden päätteeksi Superettaniin. Linderoth jatkoi seuran päävalmentajana myös kaudella 2015, mutta kehnojen tulosten myötä hän sai potkut toukokuussa 2015.


title: Anders Linderoth

text: Kaudella 2016 Linderoth teki paluun valmennustehtäviin, kun hän aloitti Ruotsin naisten 1. divisioonassa pelanneen Lörby IF:n päävalmentajana.


title: Frank Beaurepaire

text: Sir Francis ("Frank") Joseph Beaurepaire (13. maaliskuuta 1891 - 29. maaliskuuta 1956) oli australialainen entinen pitkien matkojen vapaauimari. Hän voitti kolme hopea- ja kolme pronssimitalia olympialaisissa, rikkoen yhteensä 15 maailmanennätystä. Uintiuransa lisäksi hän toimi poliitikkona, liikemiehenä ja Melbournen pormestarina.


title: Frank Beaurepaire

text: Beaurepaire kasvoi Melbournessa, ja aloitti uinnin neljän vuoden iässä. Aluksi hänen isänsä uitti poikaansa sitomalla köyden tämän vatsan ympärille, jottei hän vajoaisi pinnan alle. Beaurepaire harjoitteli usein meressä, mutta myöhemmin ansaittuaan rahaa, hän maksoi kaksi senttiä päästäkseen harjoittelemaan uimahalliin. Hänen uintiuransa oli kuitenkin lähellä loppua nopeasti, kun hän joutui sairaalahoitoon lähes 12 kuukaudeksi jatkuvan kuumeilun takia. Hän kuitenkin taisteli sairautensa läpi ja aloitti uinnin harjoittelemisen uudelleen Albert Park-koulun uintiseurassa.


title: Frank Beaurepaire

text: Vuonna 1906, muutama kuukausi ennen 15-vuotissyntymäpäiväänsä, Beaurepaire voitti 220 jaardin ja 440 jaardin vapaauinnit Victorian mestaruuskilpailuissa. Vuonna 1908, hän nappasi 440 jaardin, 880 jaardin sekä mailin vapaauinneissa voitot Australian mestaruusuinneissa, ja näin varmisti paikkansa vuoden 1908 kesäolympialaisiin. Olympialaisiin harjoitteleminen ei ollut helppoa Beaurepairelle. Kun hän ja hänen valmentajansa saapuivat Lontooseen, heillä ei ollut minkäänlaisia valmisteluja paikan päällä valmiina, joten he joutuivat elämään 16 punnalla. Beaurepaire harjoitteli kolme kuukautta ennen itse olympialaisia Lontoossa. Hänellä ei ollut varaa maksaa uimahallin sisäänpääsymaksua, joten hän joutui harjoittelemaan kymmenasteisessa lampivedessä. Eräissä harjoituksissa hänet piti vetää vedestä pois, jottei hän hukkuisi kylmyyden takia lamaantuneiden lihasten takia.


title: Frank Beaurepaire

text: Kun lopulta itse olympialaiset koittivat, kilpailjoiden piti uida altaassa, joka oli kaivettu yleisurheilukentälle. Valmiina allas muistutti lampea. Beaurepaire sai ennen kilpailuja influenssan, mutta voitti kunnioitettavasti kaksi mitalia kyseisissä olympialaisissa. Hän ui 400 metrin vapaauinnissa hopealle ajalla 5.44,2 ja 1 500 metrin vapaauinnissa pronssille ajalla 22.56,2. Hänet hylättiin 100 metrin vapaauinnissa, ja lisäksi hän suoriutui joukkueensa kera 4 x 200 metrin vapaauintiviestistä neljäntenä.


title: Frank Beaurepaire

text: Kun Beaurepaire palasi Australiaan, hän rikkoi 300 jaardin maailmanennätyksen Melbournessa. Seuraavina vuosina hän voitti useita mestaruuksia ja rikkoi monia maailmanennätyksiä. Vuonna 1911 hän koki ensimmäisen häviönsä kolmeen vuoteen. Hän ei päässyt vuoden 1912 kesäolympialaisiin, koska KOK katsoi hänen olevan ammattilainen, vaikka hän ei ollut ansainnut yhtään rahaa uinnin avulla. Pettymyksen jälkeen hän piti tauon kilpauinnista opiskellakseen, ja täten myös ansaitakseen rahaa.


title: Frank Beaurepaire

text: Beaurepaire kuitenkin palasi vielä kilpauintiuralle, ja pärjäsi vielä. Hän voitti Antwerpenin ja Pariisin olympialaisissa molemmissa viestissä olympiahopeaa ja 1 500 metrin vapaauinnissa pronssia. Antwerpenissa hänen aikansa 1 500 metrin vapaauinnissa oli 23.04,0 ja Pariisissa 21.48,4. Hänen siskonsa Lily osallistui Antwerpenissä Australian sukellusjoukkueeseen, ja täten olympialaisiin osallistui ensimmäinen australialainen veli-sisko yhdistelmä.


title: Frank Beaurepaire

text: Hänen viimeinen voittonsa kilpaurallaan tapahtui vuonna 1928, ja sen hän saavutti 37 vuoden iässä. Yhteensä hän rikkoi 15 maailmanennätystä, voitti 79 Victorian mestaruutta, 11 Ison-Britannian mestaruutta ja rikkoi 34 Australian ennätystä.


title: Frank Beaurepaire

text: Vuonna 1922 Beaurepaire palkittiin Royal Humane Societyn kultaisella mitalilla ja 550 punnalla, merkkinä siitä, että hän pelasti ihmisen hain hampaista. Hän käytti nämä rahat perustaakseen yhtiönsä Beaurepaires, joka hänen kuollessaan 1956 oli lähes kahdeksan miljoonan punnan arvoinen. Vuodesta 1940 vuoteen 1942 asti hän toimi Melbournen pormestarina. Vuonna 1949 Melbourne sai mahdollisuuden järjestää vuoden 1956 kesäolympialaiset. Beaurepaire valittiin pormestariksi uudelleen, jotta hän voisi järjestää kilpailut. Hän kuoli sydänkohtaukseen vain seitsemän kuukautta ennen kilpailujen alkua.


title: Cedarjärvi (Manitoba)

text:
Cedarjärvi () on 1 353 neliökilometrin laajuinen järvi Manitoban provinssissa Kanadassa. Se sijaitsee Saskatchewanjoen alajuoksulla Winnipegosisjärven pohjoispuolella ja Winnipegjärven länsipuolella. Järvi on 62,5 kilometriä pitkä.
Grand Rapidsin kylässä sijaitseva voimalaitospato erottaa Cedar- ja Winnipegjärvet toisistaan, padolla myös säädellään Cedarjärven pinnankorkeutta. Nykyinen Cedarjärvi on tekojärvi, joka muodostui vuosina 1962–1964 Grand Rapidsin padon valmistuttua. Pato nosti järven vedenpintaa 3,65 metrillä. Padon nostaman vedenpinnan vuoksi sekä Eastervillen kylä että Chemawawin First Nations -intiaanireservaatti jouduttiin siirtämään. Nykyisin Easterville sijaitsee järven etelärannalla.


title: Hammarby Hockey

text: Hammarby Hockey oli ruotsalainen jääkiekkoseura ja Hammarby IF:n jääkiekkojaosto. Seura on perustettu jo vuonna 1889, mutta jääkiekkotoiminnan se aloitti vasta vuonna 1921. Vuonna 2008 jääkiekkojaosto ajautui konkurssiin. Hammarby on voittanut jääkiekossa Ruotsin mestaruuden yhteensä kahdeksan kertaa ja napannut hopeaa yhtä monesti. Joukkue on pelannut Ruotsin pääsarjatasolla 42 kautta, viimeksi kaudella 1984–1985.


title: Matteo Carcassi

text: Matteo Carcassi (1792, Firenze – 16. tammikuuta 1853, Pariisi) oli italialainen säveltäjä ja kitaristi.


title: Matteo Carcassi

text: Carcassi aloitti pianolla, mutta oppi soittamaan myös kitaraa jo lapsena. Vuonna 1810 Carcassi muutti Saksaan ja saavutti esiintymisillään nopeasti suurta menestystä. Vuonna 1815 hän asui Pariisissa ja toimi kitaran- ja pianonsoiton opettajana. Ollessaan konserttikiertueella Saksassa vuonna 1819 hän tapasi ensimmäisen kerran tulevan ystävänsä Antoine Meissonnierin. Meissonnier, joka oli Carcassin tavoin kuuluisa kitaristi, julkaisi useita Carcassin teoksia Pariisissa sijainneessa kustantamossaan.


title: Matteo Carcassi

text: Vuodesta 1820 eteenpäin Carcassi vietti suurimman osan ajastaan Pariisissa. Vuonna 1822 hän konsertoi Lontoossa saavuttaen suurta mainetta sekä taiteilijana että opettajana. Pariisissa Carcassi ei kuitenkaan yltänyt yhtä suureen menestykseen vielä pitkään aikaan; syynä tähän oli kenties hänen maanmiehensä, yleisön rakastaman Ferdinando Carullin läsnäolo.


title: Matteo Carcassi

text: Carcassi kävi jälleen Saksassa vuoden 1824 syksyllä. Tämän jälkeen hän esiintyi Lontoossa, missä hänen maineensa avasi ovia arvostetumpiin konserttisaleihin. Lontoosta Carcassi palasi takaisin Pariisiin. Seuraavien vuosien aikana hän teki useita konserttikiertueita Euroopan tärkeimpiin kulttuurikaupunkeihin. Vuonna 1836 Carcassi palasi lyhyeksi ajaksi konserttisaleihin, mutta lopetti esiintymisensä vuonna 1840. Hän kuoli Pariisissa vuonna 1853.


title: Matteo Carcassi

text: Vuonna 1836 Carcassi julkaisi kolmiosaisen "metodin" kitaralle ("Méthode complète pour la Guitare", op. 59), jota käytetään edelleen opetuksessa. Carcassin tunnetuimmat teokset ovat luultavasti hänen 25 etydiään "Etudes melodiques et progressives" (op. 60), jotka ovat säilyttäneet suosionsa kitaransoitonopiskelijoiden keskuudessa nykypäiviin saakka. Carcassi myös sovitti monia suosittuja ooppera-aarioita kitaralle. Kaiken kaikkiaan hänen kitaratuotantoonsa kuuluu 300 sävellystä.


title: Saskatchewanjoki

text: Saskatchewanjoki (, ) on noin 550 kilometrin pituinen joki keskisessä Kanadassa sijaitsevien Saskatchewanin ja Manitoban provinssien alueella. Joki virtaa lännestä itään ja laskee Cedarjärven kautta Winnipegjärveen Grand Rapidsin kylän luona. Joen suurimmat haarat ovat Etelä-Saskatchewanjoki- ja Pohjois-Saskatchewanjoki, joiden valuma-alueet yhdessä kattavat suurimman osan keskisen Kanadan preeria-alueesta. Joen alkulähteet ovat lännessä Kalliovuorilla Albertassa ja etelän suunnalla Montanan osavaltion pohjoisosissa Yhdysvalloissa. Winnipegjärveltä joen kaukaisimmille alkulähteille Bow River-joelle Albertaan on matkaa noin 1 940 kilometriä.


title: Saskatchewanjoki

text: Varsinainen Saskatchewanjoen pääuoma alkaa Saskatchewan River Forksissa, noin 40 kilometriä itään Saskatchewanin Prince Albertin kaupungista, jossa South Saskatchewan- ja North Saskatchewan -joet yhtyvät. Sekä eteläisen että pohjoisen haaran alkulähteet sijaitsevat Kalliovuorten jäätiköillä Albertassa.


title: Saskatchewanjoki

text: Saskatchewan River Forksista joki virtaa itäkoilliseen Nipawinin kylässä sijaitsevan Francis Finlayn padon muodostamaan tekojärveen, Codettejärveen. Codettejärvestä joki virtaa Tobinjärveen, joka on E. B. Campbellin padon muodostama patoallas. Tästä joki kääntyy koilliseen Kanadan kilven rajalle, jossa se virtaa halki suoalueiden, ja jossa siihen yhtyvät luoteesta virtaavat Torch- ja Mossyjoet.


title: Saskatchewanjoki

text: Suoalueen pohjoislaidalla joen virtaussuunta kääntyy itään, ja se virtaa läpi useiden pienten järvien matkallaan kohti The Pas'n kaupunkia, jossa siihen liittyy luoteesta laskeva Carrotjoki. The Pas'n kaakkoispuolella joki muodostaa laajan suistoalueen laskiessaan luoteesta Cedarjärveen. Saskatchewanjoki laskee Winnipegjärveen Long Pointin niemen pohjoispuolella.


title: Saskatchewanjoki

text: Sekä joen että Saskatchewanin provinssin nimet ovat peräisin creen kielen sanasta "kisiskāciwani-sīpiy", joka tarkoittaa nopeasti virtaavaa jokea. Joki monine sivuhaaroineen tarjosi tärkeän kulkureitin sekä Pohjois-Amerikan alkuperäiskansoille että eurooppalaisille turkiskauppiaille ja tutkimusmatkailijoille.


title: Osittaisdifferentiaaliyhtälö

text: Osittaisdifferentiaaliyhtälö (lyh. ODY) on differentiaaliyhtälö, joka kuvaa funktion riippuvuutta useista keskenään riippumattomista muuttujista. Osittaisdifferentiaaliyhtälöitä käytetään monien matemaattisten ja fysikaalisten ongelmien, kuten lämmön johtumisen tai aaltoliikkeen etenemisen, muotoiluun ja ratkaisuun. Keskenään täysin erilaisilla fysikaalisilla ongelmilla voi olla samanlainen matemaattinen muotoilu.


title: Osittaisdifferentiaaliyhtälö

text: Esimerkkejä yksinkertaisista osittaisdifferentiaaliyhtälöistä:


title: Osittaisdifferentiaaliyhtälö

text: Osittaisderivaattamerkintöjä lyhennetään usein seuraavasti:


title: Osittaisdifferentiaaliyhtälö

text: Aikaderivaatta lyhennetään joskus pistemerkinnän avulla, mutta tavallisemmin alaindeksillä "t":


title: Osittaisdifferentiaaliyhtälö

text: Jos yhtälössä esiintyy ainoastaan ensimmäisiä derivaattoja, sanotaan yhtälön olevan "ensimmäisen kertaluvun osittaisdifferentiaaliyhtälö". Monissa käytännön sovelluksissa tarvitaan kuitenkin toisia derivaattoja


title: Osittaisdifferentiaaliyhtälö

text: ja vastaavasti


title: Osittaisdifferentiaaliyhtälö

text: Usein käytetään myös niin kutsuttua nabla-operaattoria, mikä karteesisissa koordinaateissa kirjoitetaan seuraavasti:


title: Osittaisdifferentiaaliyhtälö

text: formula_7 missä formula_8.


title: Osittaisdifferentiaaliyhtälö

text: Yleisesti yhtälön kertaluku määräytyy korkeimman derivaatan kertaluvusta, aivan kuten tavallistenkin differentiaaliyhtälöiden tapauksessa.


title: Osittaisdifferentiaaliyhtälö

text: Jos yhtälö on ensimmäistä astetta riippuvan muuttujan ja sen derivaattojen suhteen ODY on "lineaarinen". Jos lineaarisuus rajoittuu korkeimman kertaluvun derivaattoihin, yhtälö on "kvasilineaarinen". Jos yhtälö on kvasilineaarinen muuten, mutta korkeimman kertaluvun derivaattojen kertoimet riippuvat ainoastaan riippumattomista muuttujista yhtälön sanotaan olevan "melkein lineaarinen".


title: Osittaisdifferentiaaliyhtälö

text: Osittaisdifferentiaaliyhtälöiden ratkeavuus on vielä tavallisia differentiaaliyhtälöitäkin heikompi, eikä analyyttistä ratkaisua suljetussa muodossa ole olemassa joitakin poikkeuksia lukuun ottamatta. Koska ratkaisussa saattaa olla useita muuttujia, tavallisten differentiaaliyhtälöiden ratkaisemisesta poiketen osittaisdifferentiaaliyhtälön ratkaisuun voi jäädä vakioiden sijasta kokonaisia tuntemattomia funktioita. Esimerkiksi erittäin yksinkertaisen yhtälön


title: Osittaisdifferentiaaliyhtälö

text: ratkaisuksi kelpaa mikä tahansa funktio


title: Osittaisdifferentiaaliyhtälö

text: Siksi yksilöllisen ratkaisun löytämiseksi on tunnettava etsittävän funktion käyttäytymistä laajemmin. Tyypillinen osittaisdifferentiaaliyhtälön ratkaisu on "reuna-arvotehtävä", sillä voidaan osoittaa, että pisteen formula_11 kautta tason alueessa kulkee tarkalleen yksi ratkaisukäyrä, joka toteuttaa ehdon formula_12 ("C" on vakio) silloin, jos alueessa on voimassa Lipschitzin ehto


title: Osittaisdifferentiaaliyhtälö

text: Yleisin ratkeavuutta koskeva tulos on Cauchyn–Kovalevskajan lause, jonka mukaan yhtälöä koskevan Cauchyn tehtävän analyyttinen ratkaisu on yksikäsitteisenä olemassa, jos ODY on analyyttinen ratkaisun ja sen kaikkien derivaattojen suhteen. On kuitenkin löydettävissä jo melko yksinkertaisiakin osittaisdifferentiaaliyhtälöitä, joilla tämä ehto ei toteudu. Myös siinä tapauksessa, että ratkaisu on olemassa ja se on yksikäsitteinen, sillä saattaa olla ominaisuuksia, jotka tekevät siitä epäkäytännöllisen.


title: Osittaisdifferentiaaliyhtälö

text: Osittaisdifferentiaaliyhtälöiden ratkaiseminen tapahtuu käytännössä lähes aina tietokonemallien avulla.


title: Osittaisdifferentiaaliyhtälö

text: Tyypillisiä fysikaalisten systeemien kuvauksia.


title: Osittaisdifferentiaaliyhtälö

text: Näitä tulee vastaan tavallisesti solitonien yhteydessä.


title: Hovet

text: Hovet, viralliselta nimeltään Johanneshovs Isstadion, on Tukholmassa sijaitseva areena, jossa pelataan jääkiekkoa. Arkkitehti Paul Hedqvistin suunnittelema rakennus valmistui vuonna 1955 aluksi kattamattomana areenana. Siihen lisättiin 1961–1963 teräskatto ja yläkatsomo. Se oli vuoteen 1989 eli viereisen Globenin valmistumiseen asti Ruotsin jääkiekkomaajoukkueen kotiareena. Se oli myös Tukholman suurin jääkiekkohalli. Nykyään sitä käyttävät kotihallinaan toisen sarjatason seura AIK sekä SHL:n Djurgårdens IF, joskin viimeksi mainittu pelaa osan otteluistaan Globenissa. Areena toimii myös parin alemman sarjan joukkueen kotihallina. Hallin kapasiteetti on 8 000 katsojaa.


title: Hovet

text: Areena vihittiin virallisesti käyttöön 4. marraskuuta 1955 Ruotsi–Norja-jääkiekko-ottelua (7–2) varten. Katto rakennettiin vuoden 1962 MM-kilpailuja varten. Syksyllä 2002 areenan jokainen istuin vaihdettiin ja lisäksi päätyyn rakennettiin ravintola-alue.


title: Long Point

text: Long Point voi tarkoittaa seuraavia maantieteellisiä kohteita:


title: Jack Stewart (jääkiekkoilija)

text: John Sherratt ”Black Jack” Stewart (6. toukokuuta 1917 Pilot Mound, Manitoba, Kanada – 26. toukokuuta 1983) oli NHL-liigan jääkiekkoilija. Hyökkääjä Stewart pelasi ammattilaisena Detroit Red Wingsissä ja Chicago Blackhawksissa.


title: Jack Stewart (jääkiekkoilija)

text: Stewart oli yksi Red Wingsin vuoden 1943 Stanley Cup -voiton avainpelaajia. Hän lopetti toiseen NHL:n mestaruuteensa. Hänet tunnettiin kovaa peliä kaihtamattomana kiekkoilijana.


title: Jack Stewart (jääkiekkoilija)

text: Stewart kuoli vatsasyöpään 1983.


title: Rex Harrison

text: Sir Reginald Carey ”Rex” Harrison (5. maaliskuuta 1908 Lancashire, Englanti – 2. kesäkuuta 1990 New York, New York, Yhdysvallat) oli englantilainen Oscar- ja Tony-palkittu teatteri- ja elokuvanäyttelijä. Harrison tunnetaan muun muassa Henry Higginsin roolistaan musikaalielokuvassa "My Fair Lady" (1957).


title: Rex Harrison

text: Harrison aloitti näyttelemisen 16-vuotiaana Liverpoolissa. Hän esiintyi Britanniassa sekä näyttämöllä että elokuvissa vuodesta 1930 alkaen, ja Broadwayllä ensi kerran vuonna 1936. Toisen maailmansodan aikana hän palveli Britannian ilmavoimissa, mutta palasi pian elokuviin. Hän muutti Hollywoodiin vuonna 1945.


title: Rex Harrison

text: Harroson näytteli "My Fair Ladyn" tohtori Higginsin roolin teatterissa Broadwaylla 1956-1958, mistä hän sai Tony-palkinnon. Harrison näytteli saman roolin vuoden 1964 elokuvassa, josta hänet palkittiin parhaan miespääosan Oscarilla. Hän näytteli lukuisissa muissakin suosituissa elokuvissa kuten Elizabeth Taylorin ja Richard Burtonin kanssa elokuvassa "Kleopatra" (1963), josta hän sai parhaan miespääosan Oscar-ehdokkuuden.


title: Rex Harrison

text:
Rex Harrison oli elämänsä aikana kuudesti naimisissa ja hänellä oli kaksi lasta. Laulaja, näyttelijä ja alppihiihtäjä Noel Harrison (1934–2013) oli hänen poikansa
. Rex Harrison kuoli haimasyöpään 82-vuotiaana vuonna 1990.


title: Rex Harrison

text: Rex Harrisonilla on kaksi tähteä Hollywood Walk of Famella.


title: Jack Stewart

text: Jack Stewart voi tarkoittaa seuraavia henkilöitä:


title: Pilot Mound

text: Pilot Mound tarkoittaa seuraavia maantieteellisiä kohteita:


title: Pilot Mound (Kanada)

text: Pilot Mound on noin 600 asukkaan pikkukaupunki Manitoban provinssissa Kanadassa. Se sijaitsee noin 60 kilometriä länteen Mordenin kaupungista. Kaupunki on entisen NHL-pelaaja John "Black Jack" Stewartin kotipaikka.


title: Pilot Mound (Kanada)

text: Kaupungin jääkiekkojoukkue "Pilot Mound Pilots" pelaa Tiger Hills Hockey Leaguessa.


title: Clint Benedict

text: Clinton "Clint" Benedict (25. syyskuuta 1894, Ottawa, Ontario, Kanada – 12. marraskuuta 1976) oli ammatikseen jääkiekkoa pelannut maalivahti. Benedict pelasi 13 kautta National Hockey Leaguessa seuroinaan Ottawa Senators ja Montreal Maroons.


title: Clint Benedict

text: Hän oli Georges Vezinan ohella toinen jääkiekon varhaisista maalivahtisuuruuksista. Kolme vuosikymmentä ennen kuin Jacques Plante teki kasvosuojuksen tunnetuksi, Clint Benedict kokeili jalkapallourheilusta tuttua nahkaista kasvomaskia. Koska suoja heikensi näkyvyyttä, hän kuitenkin luopui siitä.


title: Tineke Lagerberg

text: Catharina Bernadetta Jacoba ”Tineke” Lagerberg (30. tammikuuta 1941 Bussum, Pohjois-Hollanti) on alankomaalainen kilpauransa päättänyt uimari, joka voitti pronssia 400 metrin vapaauinnissa Rooman kesäolympialaisissa 1960 ajalla 4.56,9. Hän osallistui myös 4x100 metrin sekauintiviestiin sijoittuen yhdessä muun joukkueen kanssa neljänneksi.


title: Tineke Lagerberg

text: Lagerberg rikkoi maailmanennätyksen 200 metrin perhosuinnissa 13. syyskuuta 1958 Naardenissa, Alankomaissa, ajalla 2.38,9. Lisäksi hän voitti urallaan kaksi EM-kultaa Budepestissa 1958 matkoinaan 100 metrin perhosuinti sekä 4x100 metrin vapaauintiviesti.


title: Morden

text: Morden voi tarkoittaa ainakin seuraavia asioita:


title: Tšekkoslovakian elokuva

text: Tšekkoslovakian elokuva oli Tšekkoslovakian olemassaolon ajan vuodesta 1918 vuoteen 1993 kyseisessä valtiossa tehtyä elokuvan tuotantoa.


title: Tšekkoslovakian elokuva

text: Kun Tšekkoslovakia itsenäistyi vuonna 1918, elokuva koettiin tärkeäksi kansallisen identiteetin tekijäksi. Niinpä valtio päätti tukea elokuvaa erinäisin toimin, joissa jopa painostettiin laatuelokuvaa. Elokuvateatterit (joita oli hiukan yli tuhat) määrättiin esimerkiksi esittämään ainakin kahdeksan kotimaista elokuvaa vuodessa. Tšekkoslovakia olikin teatterien suhteen Euroopan kehittyneimpiä maita 1930-luvulla: niitä oli yksi jokaista 8 000 kansalaista kohden, kun esimerkiksi Puolassa niitä oli yksi jokaista 70 000 kansalaista kohden. Tuotanto kasvoi 1930-luvulla kahdeksasta elokuvasta 54:ään vuodessa. Kun kilpailu ulkomaisia elokuvia vastaan oli aluksi täysin epätasaista, omavaraisuuden aste kasvoi koko ajan. Americana- ja Biographia-yhtiöt muodostivat A + B-studion 1921, Karel Lamac taas Kavalírka-studion vuonna 1924, ja nimenomaan ensiksi mainittu teki 1920-luvun arvostetuimpia elokuvia). Vuonna 1933 perustettiin Barrandovin studiot.


title: Son Goten

text:
Son Goten on kuvitteellinen Akira Toriyaman luoma Dragon Ball Z- ja Dragon Ball GT -sarjan hahmo. Hän on Gokun ja Chi-Chin lapsi ja Son Gohanin veli. Gotenin paras kaveri on Trunks.
Goten on todella vahva, ja hän pystyy saavuttamaan supersaiyalaistason, joka nostaa hänen ki-energiaa ja voimaa 50-kertaiseksi. Goten saavutti supersaiyalaisuuden ensimmäistä kertaa harjoitellessaan äitiään Chi-Chiä vastaan, mutta Chi-Chi kielsi sen käytön, eikä muuttunut supersaiyalaiseksi ennen kuin alkoi harjoitella Maailman Vahvin -turnaukseen Gohanin kanssa.


title: Son Goten

text: Ulkonäöltään Goten on hyvin yhdennäköinen Gokun kanssa tämän ollessa lapsi. Hänellä on hyvin paljon samoja luonteenpiirteitä kuin Gokulla, kuten puhdassydämisyys ja hyvä ruokahalu. Lisäksi kun Goten ja Goku kohtasivat ensikertaa, Goku sanoi tätä pikkuiseksi itsekseen. Dragon Ball GT:ssä Goten kuitenkin leikkaa hiuksensa ja on kiinnostuneempi tyttöystävästään kuin ottelemisesta. Hän tekee myös fuusion Trunksin kanssa, josta syntyy todella vahva Gotenks.


title: Son Goten

text: Goku ja Goten tapasivat ensimmäistä kertaa Maailman Vahvin -turnauksessa. Gotenia ujostutti, kun hän näki isänsä. Goten ja Trunks kamppailivat Maailman Vahvin -turnauksessa, ja Trunks voitti. Junioriturnauksen jälkeen Trunks keksi pukeutua Mahtinaamion pukuun ja taistella aikuisten turnauksessa, mutta he paljastuivat finaalissa.


title: Tapani Ruokanen

text: Heikki Tapani Ruokanen (s. 2. elokuuta 1951 Rovaniemi) on suomalainen toimittaja ja pappi. Hän oli "Suomen Kuvalehden" päätoimittaja vuosina 1996–2014. Koulutukseltaan Ruokanen on teologian maisteri.


title: Tapani Ruokanen

text: Ruokanen kävi keskikoulun ja lukion Rovaniemen yhteislyseossa ja opiskeli sen jälkeen Helsingin yliopistossa valtiotieteitä ja teologiaa. Hän valmistui teologian maisteriksi ja hänet vihittiin luterilaisen kirkon papiksi 1973. Ruokanen valmistui Sanoman toimittajakoulusta vuonna 1974. Hän toimi freelance-toimittajana vuodesta 1967 alkaen muun muassa "Lapin Kansassa" (nimimerkkinä Bodles), "Kodin Kuvalehdessä" (Nuori Pappi), radiossa, televisiossa ja "Sana"-lehdessä, missä hän oli johtavana toimittajana ja toisena päätoimittajana 1976–1979. Lukiolaisena hän oli Oulun ja Lapin läänien teinien edustajana Suomen Kristillisessä Teinikeskuksessa sekä päätoimittajana oman koulunsa teinikunnan Jotos-lehdessä.


title: Tapani Ruokanen

text: "Suomen Kuvalehdessä" Ruokanen työskenteli vuosina 1980–1986 muun muassa sotareportterina ja ulkomaantoimittajana. Evankelis-luterilaista kirkkoa lähellä olevan "Kotimaa"-lehden päätoimittajana Ruokanen toimi vuodet 1987–1989. Vuosina 1989–1992 Ruokanen työskenteli Suomen Yhdyspankissa johtajana konsernijohdon viestintäyhteyksissä ja 1992–1993 SYP:n viestintäjohtajana. Vuosina 1993–1996 hän oli jälleen "Kotimaan" päätoimittaja ja omaksui kriittisen asenteen Ahon hallituksen säästötoimiin 1990-luvun alussa. Korkeaprofiilinen linja johti lehden levikin nousuun.


title: Tapani Ruokanen

text: Helmikuussa 1996 Ruokanen siirtyi "Suomen Kuvalehden" päätoimittajaksi. Hän hyväksyi lehteen vakoiluepäilystä esitutkintaan päätyneen Alpo Rusin puolustautumisartikkelit. Mediassa Ruokanen nähtiin Olli Rehnin kanssa Rusin ainoina julkisina puolustajina. Yhdessä Rehnin kanssa Ruokanen selvitti oikean vakoilijan olleen Alpo Rusin veli Jukka Rusi.


title: Tapani Ruokanen

text: Ruokanen on tehnyt myös televisio- ja radio-ohjelmia. Vuosina 1989–1991 hän teki Lenita Airiston kanssa ohjelmaa "Seitsemäs hetki" ja vuosina 1989–1995 Radio Ykkösen viikoittaista "Aamutarjotin"-keskusteluohjelmaa Irja Askolan ja Liisa Mäntymiehen kanssa. Ruokanen juontaa viikoittaista "Isäntänä Tapani Ruokanen"-ohjelmaa Radio Rapu -kanavalla. 2010-luvun loppupuolella hänellä on "Isäntänä Tapani Ruokanen" -haastatteluohjelmia Alfa-tv:ssä.


title: Tapani Ruokanen

text: Ruokanen on toiminut luottamustehtävissä eri järjestöissä, kuten puheenjohtajana Pelastakaa Lapset ry:ssä, Kehitysyhteistyön palvelukeskuksessa Kepassa, Kristillisessä Kulttuuriliitossa (nyk. Fokus ry) sekä sananvapausjärjestö IPI:ssä Suomessa. Hänellä on ollut luottamustoimia myös muun muassa Suomen Punaisessa Ristissä, Päättäjien Metsäakatemiassa, Retretin ja Campus Artis -säätiön hallituksissa, Arvo ja Lea Ylppö -säätiössä, Partiosäätiön hallintoneuvostossa, Mainonnan eettisessä neuvostossa, Helsinki Mission valtuuskunnassa, Suomi 2015 -neuvottelukunnassa, Sibelius Akatemian tukisäätiössä, 4H-säätiön hallintoneuvostossa, Cantores Minoresin yhteiskuntasuhteiden neuvottelukunnassa sekä Helsingin yliopiston alumnien valtuuskunnassa.


title: Tapani Ruokanen

text: Tammikuussa 2003 Ruokanen tuomittiin 40 päiväsakkoon entisen kansanedustajan Juhani Surakan julkisesta herjauksesta liittyen lehtijuttuun, joka käsitteli Surakan konsultointiyritystä. Lokakuussa 2006 hänet tuomittiin sakkoihin kunnianloukkauksesta. "Suomen Kuvalehdessä" vuonna 2001 julkaistussa artikkelissa oli väitetty Kiteen Pallon pesäpallojoukkueen pelaajien raiskanneen naisen mestaruusjuhlissa. SLS:n Taiwanin oppilaskotiin liittyvässä pedofiliajutussa Ruokanen voitti jutun kaikissa oikeusasteissa.


title: Tapani Ruokanen

text: Helmikuussa 2015 Ruokanen ilmoitti asettuvansa kokoomuksen ehdokkaaksi kevään 2015 eduskuntavaaleissa. Hän ei tullut valituksi.


title: Tapani Ruokanen

text: Ruokanen oli ensimmäisen kerran naimisissa 1972-1982. Hän avioitui 1989 Sirkku Hautamäen kanssa. Helsingin yliopiston dogmatiikan professori Miikka Ruokanen on Ruokasen veli. Kirjassaan "Suomi selviytyy" (2015) hän mainitsee toisenkin veljensä sekä kolme lastaan.


title: Gerda Lassooy

text: Gerarda ("Gerda") Hendrica Maria Lassooy (22. elokuuta 1952 Amsterdam, Pohjois-Hollanti) on alankomaalainen entinen uimari, joka osallistui kotimaansa riveissä kesäolympialaisiin 1972. Siellä hän karsiutui alkuerissä 200 ja 400 metrin sekauinneissa.


title: Bignall

text: Bignall voi tarkoittaa seuraavia:


title: Sulfaattimenetelmä

text:
Sulfaattimenetelmäksi kutsutaan sellun valmistuksen valtamenetelmää, jossa puuhakkeista tehdään sellua valkolipeän avulla korkeassa lämpötiloissa. Raaka-aineena käytetään kuorittua puuta, tavallisimmin mäntyä. Valtaosa maailman sellusta on valmistettu sulfaattimenetelmällä. Sulfaattimenetelmästä käytetään joskus saksan kielestä tulevaa nimeä "Kraft" ("voima, vahvuus"), jotta vältetään sekaannus sulfiittimenetelmän kanssa.
Prosessin aluksi puu haketetaan 15-30 mm pituiseksi ja 4-5 mm paksuiseksi. Haketuksen tarkoituksena on tehdä tasalaatuista ja sopivan kokoista haketta jatkoprosessien tarpeisiin. Ennen varsinaista keittoa voidaan keittonestettä imeyttää hakkeeseen impregnointiastiassa. Sulfaattimenetelmässä käytetään keittokemikaalina valkolipeää, joka sisältää noin 9 % natriumhydroksidia (NaOH), 3 % natriumsulfidia (NaS), 3 % natriumkarbonaattia (NaCO) ja 1 % natriumsulfaattia (NaSO). Sen varsinaisina vaikuttavina aineina ovat veteen liuenneet hydroksidi- ja vetysulfidi-ionit.
Keitin voi olla erä- tai jatkuvatoiminen. Jatkuvatoimiset keittimet ovat aina paineistettuja. Keitto tapahtuu pH-arvon 12 yläpuolella, 160-180 °C:n lämpötilassa. Keiton pituus on 0,5-3 tuntia riippuen käytettävästä lämpötilasta sekä halutusta ligniinin loppupitoisuudesta. Keiton aikana käytettävät kemikaalit liuottavat pääosan puun ligniinistä ja osan puun hemiselluloosasta, minkä jälkeen puuhake hajoaa helposti kuiduiksi ja saatu tumma kuitumassa on valmis pestäväksi ja jatkokäsiteltäväksi. Suurin osa siitä käytetään paperin valmistamiseen. Käyttökohteesta riippuen massa voidaan valkaista, jolloin jäännösligniiniä poistetaan useilla kemikaaleilla, kuten hapella, klooridioksidilla ja vetyperoksidilla.


title: Sulfaattimenetelmä

text: Sulfaattimenetelmässä käytetty keittoneste ja puusta liuennut ligniini ja muu orgaaninen aine kerätään mustalipeänä, mikä väkevöidään mustalipeähaihduttimissa korkeaan kuiva-ainepitoisuuteen (65–85 %) ja poltetaan soodakattilassa. Mustalipeän orgaanisen aineen palaessa saatava energia voidaan hyödyntää lämmön ja sähkön tuotantoon.


title: Sulfaattimenetelmä

text: Keittokemikaalit kierrätetään mustalipeästä uudelleen valkolipeäksi talteenottoprosessissa, mikä sisältää haihduttamon, soodakattilan, kaustisoinnin ja meesauunin. Soodakattilan alaosa toimii pelkistävänä, eli siihen ei syötetä koko poltossa tarvittavaa ilmamäärää. Näin lähes kaikki natriumsulfaatti (NaSO) muuttuu natriumsulfidiksi (NaS), lopun natriumin ollessa pääosin natriumkarbonaattina eli soodana (NaCO).


title: Sulfaattimenetelmä

text: Soodakattilan pohjalta kemikaalit valutetaan sulana liuottajaan, jossa ne sekoitetaan veteen ja saadaan viherlipeää. Viherlipeästä suodatetaan epäpuhtauksia pois, minkä jälkeen viherlipeä kaustisoidaan valkolipeäksi sekoittamalla siihen kaustisointiprosessissa poltettua kalkkia (CaO), jolloin saostuu meesaa, kalsiumkarbonaattia (CaCO):


title: Sulfaattimenetelmä

text: Kalkin liukeneminen: CaO (s) + HO (liq) → Ca(OH) (aq)


title: Sulfaattimenetelmä

text: Meesan muodostuminen: NaCO (aq) + Ca(OH) (liq) → 2 NaOH (aq) + CaCO (s)


title: Sulfaattimenetelmä

text: Saatu meesa regeneroidaan takaisin poltetuksi kalkiksi meesauunissa.


title: Sulfaattimenetelmä

text: Sulfaattimenetelmä on saanut nimensä kemikaalien talteenoton korvauskemikaalista natriumsulfaatista, NaSO. Nykyisten tehtaiden sulkemisasteiden ollessa hyvin korkea ei natriumsulfaattia juurikaan käytetä, vaan tehtaat saavat tarvitsemansa natriumin ja rikin pääosin natriumhydroksidina (NaOH) ja rikkihappona (HSO).


title: Sulfaattimenetelmä

text: Sulfaattiselluloosan valmistuksen loppuvaiheessa syntyy myös kaasumaisia aineita. Jos ne kerätään talteen, niistä voidaan valmistaa muun muassa tärpättiä.


title: Sulfaattimenetelmä

text: Mustalipeän pinnalle muodostuu ns. raakasuopaa. Se voidaan hydrolysoida rikkihapon avulla, jolloin saadaan mäntyöljyä, joka sisältää pääasiassa rasva- ja hartsihappoja. Hartsihapot voidaan poistaa linkoamalla, ja rasvahapoista voidaan valmistaa mäntysuopaa neutraloimalla ne natriumhydroksidin avulla. Mäntyöljystä valmistetaan myös alkydihartseja, joita käytetään sideaineina maaliteollisuudessa.


title: Sulfaattimenetelmä

text: Sulfaattiselluloosatehtaat levittävät usein ympäristöön voimakkaita hajuja. Ne johtuvat pääasiassa kaasumaisista rikkiyhdisteitä kuten metaanitiolista (CHSH) ja dimetyylisulfidista ((CH)S), joita syntyy ligniinin metyyliryhmien reagoidessa natriumsulfidin kanssa.


title: Gustav Suits

text: Gustav Suits (30. marraskuuta 1883 Võnnu kunta, Viro – 23. elokuuta 1956 Tukholma, Ruotsi) oli virolainen runoilija ja vuosisadan alussa syntyneen "Noor-Eesti" eli Nuori Viro -nimisen kansallisuusliikkeen perustaja ja johtomiehiä.


title: Gustav Suits

text: Suits syntyi Võnnun kunnassa lähellä Tarttoa opettajaperheeseen. Hän opiskeli vuosina 1869–1904 Tarton kruununkymnaasissa, työskenteli Suomessa kotiopettajana kesäisin (1901–1904) ja aloitti vuonna 1904 opintonsa Tarton yliopistossa mutta siirtyi vuonna 1905 Helsingin yliopistoon opiskelemaan eurooppalaista kirjallisuutta, suomen kieltä ja kansanrunoustiedettä. Hän kuului ensimmäisiin, jotka vaativat Virolle valtiollista itsenäisyyttä.


title: Gustav Suits

text: Suits oleskeli Suomessa maansa itsenäistymiseen asti ja suoritti Helsingin yliopistossa 1910 filosofian kandidaatin tutkinnon. Hän työskenteli Helsingin yliopiston kirjastossa vuosina 1913–1917 sekä opetti suomen kieltä Helsingin venäläisessä kymnaasissa. Vuonna 1914 hän oleskeli Pariisissa Helsingin yliopiston apurahan turvin.


title: Gustav Suits

text: Vuosina 1917–1919 Suits osallistui Viron politiikkaan ja toimi Viron sosialistisen vallankumouspuolueen keskuskomiteassa.


title: Gustav Suits

text: Tarton yliopiston kirjallisuudenhistorian professorin sijaiseksi hänet nimitettiin 1921; hän toimi ylimääräisenä professorina vuodesta 1924 alkaen ja varsinaisena professorina vuodet 1931–1944. Suits loi maansa kirjallisuuteen uudenaikaisen lyriikan. Hänen esikoiskokoelmansa "Elu tuli" ilmestyi 1905 ja ennen pitkää hänestä tuli isänmaanrakkauden, vapauden ja vallankumouksen miehekäs laulaja. Hänen muita runokokoelmiaan olivat muun muassa "Tuulemaa" (1913) ja "Kõik on kokku unenägu" (1922). Suits julkaisi myös tieteellisiä tutkimuksia kansalliskirjallisuuden alalta (mm. "Nuori Kreutzwald"). Suitsin myöhäistuotantoa julkaistiin vuonna 1950 kokoelmassa "Tuli ja tuul". Hän käänsi runoutta hollannista ja ruotsista viroksi.


title: Gustav Suits

text: Vuonna 1944 Suits pakeni neuvostomiehitystä perheineen Suomeen ja siirtyi samana vuonna Ruotsiin. Hän työskenteli Nobel-instituutin kirjastossa Tukholmassa. Vuonna 1953 hänet nimitettiin Viron pakolaishallituksen kulttuuriministeriksi, mutta hän ei ottanut tehtävää vastaan.


title: Gustav Suits

text: Gustav Suitsun puoliso oli Aino Emilia o.s. Thauvón (9.11.1884–8.8.1969), Viitasaaren kirkkoherran Emil Thauvónin tytär. Heille syntyi kaksi tytärtä, Anna-Lisa (1914–1956) ja Helga (1924–1999). Helga Suits-Kangro julkaisi vanhempiensa kirjeenvaihdon vuosilta 1908–1916 kirjana "Aino ja Gustavi lugu" (1987).


title: Heckler & Koch USP

text: Heckler & Koch USP (, "Universaali Itselataava Pistooli", käytetään myös "Universal Service Pistol") on saksalaisen Heckler & Koch -yhtiön valmistama muovirunkoinen itselataava pistooli. Saksan Bundeswehr valitsi sen vuonna 1995 uudeksi palveluspistoolikseen nimikkeellä P8 ("Pistole 8").


title: Heckler & Koch USP

text:
Helmut Weldlen suunnitteleman pistoolin valmistus aloitettiin vuonna 1993. Vuonna 1994 pistoolin valmistuksessa siirryttiin tavanomaisesta rihlauksesta polygonaalirihlattuihin piippuihin; P8-malli kuitenkin valmistetaan tavallisella rihlauksella. Lippaanvapautinsalpa on sijoitettu liipaisinkaaren ja kahvan yhtymäkohtaan ja on käytettävissä sekä oikealta että vasemmalta puolelta.
Asetta on valmistettu neljää eri kaliiperia: 9×19, .357 SIG (vain Compact-malli), .40 S&W ja .45 ACP.


title: Heckler & Koch USP

text: USP:n eri versiot ovat:


title: FC Barcelona (jääkiekko)

text: Tunnetulla jalkapalloseuralla FC Barcelonalla on myös vähemmän tunnettu jääkiekkojaosto. Jääkiekkoa seurassa on alettu pelata vasta vuonna 1972. Joukkueen kotihallina toimii Pavello Pista de Gel. Seuran edustusjoukkue pelaa Espanjan pääsarjastasolla Superligassa ja selviytyi kaudella 2005–2006 välieriin asti samoin kuin kaudella 2006–2007. Seuran edustusjoukkueen ensimmäinen päävalmentaja vuonna 1972 oli suomalainen Juhani Wahlsten.


title: FC Barcelona (jääkiekko)

text: Ensimmäisen kerran joukkue osallistui Euroopassa Continental Cupiin kaudella 1997-1998. Tuolloin sen kaksi ottelua päättyivät tappioihin lukemin 11-2 ja 13-0. FC Barcelona pelasi Continental Cupissa myös kaudella 2002–2003, mutta jäi jo ensimmäisellä kierroksella lohkonsa viimeiseksi häviten kaikki kolme otteluaan maalierolla 9–27. Seuraavalla kaudella joukkue osallistui samaiseen turnaukseen jääden jälleen lohkonsa viimeiseksi, mutta tällä kertaa tuli jo yksi tasapeli. Maaliero oli 9–32.


title: Marvel Super Heroes

text: Marvel Super Heroes on Capcomin kehittämä ja julkaisema taistelupeli. Peli julkaistiin alun perin kolikkopelinä vuonna 1995 sekä vuonna 1997 Sega Saturnille ja PlayStationille. Vuonna 2012 peli julkaistiin PlayStation Networkissa ja Xbox Live Arcadessa. Pelissä esiintyy useita supersankareita ja heidän vihollisiaan Marvelin sarjakuvista.


title: Marvel Super Heroes

text: Peli on saman tyyppinen kuin aiempi Marvelin taistelupeli, "", mutta yksinkertaisemmalla voimien käytöllä ja peliin on myös lisätty Ikuisuuskivet, jotka antavat käyttäjälle eri voimia taisteluiden aikana.


title: Luettelo viimeisistä ensimmäisen maailmansodan veteraaneista maittain

text: Tämä on luettelo ensimmäisen maailmansodan viimeisinä kuolleista veteraaneista eri maissa. Viimeinen tunnettu veteraani, brittiläinen Florence Green, kuoli 4. helmikuuta 2012. Veteraanit on luetteloitu heidän viimeisen kotivaltionsa mukaan eikä sen mukaan, minkä valtion armeijassa he aikoinaan palvelivat.


title: Robert Meier

text: Robert Meier (10. maaliskuuta 1897 – 29. tammikuuta 2007) oli saksalainen ensimmäisen maailmansodan veteraani. Hän palveli jalkaväessä vuodesta 1915. Hän taisteli Sommessa, Saint Quentinissa ja Chemin des Damesissa.


title: Robert Meier

text: Meier oli Saksan vanhin mies ja yksi vanhimmaksi eläneistä länsirintamalla taistelleista veteraaneista.


title: Topi Reinikka

text: Toivo Valdemar "Topi" Reinikka (18. huhtikuuta 1927 Sievi – 31. lokakuuta 1998 Helsinki) oli suomalainen näyttelijä. Reinikka tunnettiin mm. sivurooleista radiokuunnelmasarjassa Knalli ja sateenvarjo. Reinikka esiintyi kaiken kaikkiaan 13 elokuvassa. Miespääosissa hän oli elokuvissa Onnen saari ja Ei enää eilispäivää, joissa Reinikka esitti alikersantti Olavi Lahtista.


title: Balinvuoristokoira

text: Balinvuoristokoira ("anjing Kintamani") on vanha, alkukantainen indonesialainen pystykorva. FCI ei ole tunnustanut sitä, mutta Indonesian Kennelliitto The All Indonesia Kennel Club (Perkin) ja Aasian Kennelunioni (AKU) sitä vastoin ovat.


title: Balinvuoristokoira

text: Balinvuoristokoiran väri vaihtelee, mutta niistä tyypillisin on tricolour. Muita tavallisia värejä ovat kullanruskea, punainen ja musta. Myös kaksivärisiä esiintyy. Monista vaihtoehdoista huolimatta ainoa Indonesian Kennelliiton virallisessa rotumääritelmässä sallittu väritys on valkoinen (mieluiten keksinvärisin korvin), ja täten muunväriset yksilöt karsitaan nykyisin pois puhdasrotuisten balinvuoristokoirien jalostuksesta. Uroksen keskimääräinen säkäkorkeus on 45–55 cm ja paino 15–17 kg, kun taas nartulla vastaavat mitat ovat 40–50 cm ja 13–15 kg.


title: Balinvuoristokoira

text: Alkukantaisuus näkyy balinvuoristokoiran luonteessa. Se on vieraita kohtaan varautunut eikä vahtiessaan päästä tunkeilijoita vartioimalleen alueelle. Se on yleensä melko dominoiva muita koiria kohtaan. Se on arvostettu rotu.


title: Balinvuoristokoira

text: Balinvuoristokoira on kotoisin Kintamani-vuoristosta Balin saarelta. Kolean vuoristoilmaston takia sille on kehittynyt paksu karvapeite. On esitetty, että se polveutuu merimiesten mukana saarelle kulkeutuneesta chow chow'sta. Toisaalta sitä kuvaillaan myös alaskanmalamuutin ja samojedinkoiran välimuodoksi.


title: Balinvuoristokoira

text: Rodusta on tullut suosittu lemmikki eri puolilla Indonesiaa, ja se on levinnyt myös isoihin kaupunkeihin kuten Jakartaan, jossa se on sopeutunut hyvin elämään urbaanissa ympäristössä. Euroopassa se on kuitenkin edelleen erittäin harvinainen, ja esimerkiksi Saksasta löytyvät tapaukset ovat balilaiselta torilta halvalla ostettuja, taustaltaan todennäköisesti enemmän tai vähemmän sekarotuisia yksilöitä. Suomeen ei ole toistaiseksi tuotu ainuttakaan balinvuoristokoiraa.


title: X-Men: Wolverine’s Rage

text: X-Men: Wolverine’s Rage on Digital Eclipsen kehittämä toimintapeli Game Boy Colorille vuodelta 2001. Peli seuraa Wolverinea tämän jahdatessa Sapelihammasta ja Lady Kuolemaniskua.


title: X-Men: Wolverine’s Rage

text: Pelissä on 20 tasoa, jotka on jaettu viiteen kappaleeseen, joiden lopuissa taistellaan päävastustajia vastaan. Useimpien tasojen tavoitteena on juosta tason läpi ennen ajan loppumista taistellen matkalla vihollisia vastaan. Peliä ei voi tallentaa, vaan jokaisen tason jälkeen pelaaja saa salasanan, jonka avulla samaan kohtaan pääsee myöhemmin uudestaan.